text:
Søkt verður eftir einum sølufólki (m/k) til P/F Varðan Pelagic, ið virkar á altjóða marknaðinum innan sølu av fiskavørum. Sum sølufólk skalt tú saman við hinum sølufólkunum og í tøttum samstarvi við framleiðsludeildina finna skilabestu samansetingina og søluna av vørunum, sum Varðin Pelagic framleiðir.
Arbeiðsuppgávurnar
• Sølu av fiskavørum á altjóða marknaðinum
• Uppfylging av sølum
• Kundarøkt og kundavitjanir innan- og uttanlands
• Fyrireiking og luttøka á sølumessum innan- og uttanlands
• Aðrar uppgávur
Sølufólk hava tilvísing til søluleiðaran á Varðanum Pelagic og verður partur av søludeildini.
Førleikakrøv
Tú hevur viðkomandi útbúgving innan sølu og marknaðarføring. Harumframt er tað ein fyrimunur, um tú hevur gott innlit í fiskivinnuna og hevur starvsroyndir innan sølu.
Sum persónur ert tú tænastusinnaður, hevur góð samstarvsevni, ert struktureraður og megnar at arbeiða sjálvstøðugt og í toymum. Tú hevur góð samskiftisevni, ert málsliga stinnur í bæði skrivligum og munnligum enskum, føroyskum og skandinaviskum og hevur telduførleikar á hóskandi støði. Tú ert fleksibul og um neyðugt til reiðar at avgreiða uppgávurnar uttanfyri vanliga arbeiðstíð og í vikuskiftum.
Starvsbyrjan
Talan er um fulltíðarstarv við starvsbyrjan skjótast gjørligt.
Løn og setanarviðurskifti
Løn og setanarviðurskifti annars verða ásett eftir nærri avtalu við leiðsluna.
Arbeiðsstaðurin
Arbeiðsstaðurin er á skrivstovuni hjá P/F Varðin Pelagic á Tvøroyri, og tí er neyðugt, at viðkomandi býr í Suðuroynni.
Umsókn
Umsókn við avritum av prógvum, CV, møguligum viðmælum og viðkomandi skjølum annars skal sendast til hr@vardin.fo
Umsóknarfreistin er fríggjadagin 7. september 2018
Allar umsóknir verða viðgjørdar í trúnaði. Nærri upplýsingar um starvið fáast við at venda sær til Boga Johannesen, søluleiðara, á tel. 29 16 81 ella bojo@vardin.fo
Um P/F Varðan Pelagic
P/F Varðin Pelagic varð stovnað á Tvøroyri í 2012, og fyritøkan er partur av P/F Varðin.
Talan er um eina 100 % føroyska fyritøku, ið er skipað við vertikalari integratión og arbeiðir burðardygt. Samtakið hevur nýggj skip, ið fiska effektivt. Málið er, at fyrsta floks vøra skal verða veitt øllum kundum. Tøknin er nýggj, og alt er so automatiskt, sum til ber.
Hetta er alt fyri, at P/F Varðin Pelagic er eitt altjóða kappingarført virki bæði í dygd og í prísi.


c: text/html

text:
Liktinstein
Liktinstein er eitt land í Miðevropa, sum liggur millum Sveis og Eysturríki. Landið er sera lítið og fevnir bert um áleið 160 km2. Fólkatalið er umleið 37.000. Høvuðsmálið í Liktinstein er týskt. Liktinstein er einasta týskt-talandi land, ið ikki hevur mark við Týskland. Liktinstein er eitt fúrstadømi. Høgt uppi í Ríndali, á markinum ímillum Sveis og Eysturríki, er lítla týskmælta fúrstadømið Liktinstein. Liktinstein er eitt av fáu smáríkjunum í Evropa, sum hevur megnað at varðveitt sjálvræði sítt. Heilt óheft er landið kortini ikki, tí at tað hevur gjaldaoyrasamband við Sveis og nýtir eisini postverkið og telefonverkið í Sveis. Í uttanríkismálum samstarva teir eisini við grannan fyri vestan. Fíggjarligar tænastuveitingar eru týdningarmiklar fyri búskapin í Liktinstein, og fræls bankalóggáva og støðug politisk viðurskifti draga mong peningafólk higar. Virkin landbúnaður, blómandi smáídnaður og ferðavinna veita landinum góða inntøku. Mongu vinnuvegirnir gera Liktinstein til ógvuliga ríkt land. Liktinstein ger vøkur frímerkir, ið eru nógv eftirspurd millum savnarar. Frímerkjasøla er um 10 % av árligu ríkisinntøkunum.

robotstxt: allowed

filter: keep


text:
Berlin 2014
03.04.2013 - Sverri Egholm
Berlin: Heimferðin
05. Mai 2014
Tað var ikki sørt, at ferðalagið úr Nám X setti dám á heimferðina við Norrønu og fekk onnur
les meir
Sólskinsbørn í sólskinsveðri..
02. Mai 2014
Sólskinsbørn í sólskinsveðri. Hetta er hóskandi yvirskrift til Berlintúrin hjá Nám X
les meir
Vit valdu tøgnina
30. Apr 2014
Mikudagin 30. apríl vitjaði Nám X hópurin í týningarleguni Sachsenhausen. Legan liggur 35 km norðanfyri
les meir
Hjólini mala
29. Apr 2014
Í allarfagrasta veðri var súkklutúrur á skránni hjá Nám X næmingum týsdagin 29. apríl.
les meir
Vitjan á olympiska leikvøllinum
28. Apr 2014
Veðrið var av tí fagrasta, tá vitjað varð á olympiska leikvøllinum
les meir
Uppliving av býarsøgu Berlins úr óvanligum sjónarhorni
28. Apr 2014
Síðan 1999 hevur ‘Berliner Unterwelten’ bjóðað fram ferðir ígjøgnum ymisk kervi undir jørð.
les meir
Blómutyssið rakk ikki mammuni
28. Apr 2014
Okkara vitjan í Stasi fongslinum vissaði okkum um, at rópanin á Harran, ið varð nevnd í Berliner Dom í morgun, oftani hevur rungað
les meir
Berliner Dom góður karmur
27. Apr 2014
Sunnudagurin byrjaði við kirkjugongd í Berliner Dom. Størsta kirkjan í Berlin var góður karmur – og fevnir um fleiri byggilistarlig tíðarskeið


text:
Føroyskt átak, við føroyingum, kring um í Føroyum á súkklu, og við smáum konsertum við føroyskum sangum. Hetta eru eyðkennini fyri nýggjastu verkætlanina hjá Klovninum BUBU, sum saman við fleiri fara at súkkla kring um í Føroyum, fyri at savna inn pening fyri børn í Føroyum.
“BUBU á ferð”, ið verkætlanin kallast sær dagsins ljós mikukvøldið undan Summarfestivalinum, tá ið súkklarnir leggja leiðina av Viðareiði til Klaksvíkar, og væntandi koma á bátabrúgvarnar um 20.00 tíðina. Tá ið toymið kemur til Klaksvíkar, fer BUBU at syngja nakrar sangir, eins og at tað verður sagt nakað um verkætlaina, sum í ár verður savnaður peningur inn til, eins og at áhoyrarnir kunnu lata eitt oyra.
Tað er soleiðis at Klovnurin BUBU hevur í eina tíð hugsa um at gjørt eitt súkklulið, ið súkklar ymsastaðni í Føroyum, og varpar ljós á viðurskifti ið hava við børn og ung at gera, og sum á ein hvønn hátt, kanska ikki fáa nokk rúmd og umrøðu, men sum veruliga hava tørv á bæði umrøðu og fíggjarligum stuðli.
Í ár fer allur stuðulin, ið latin verður, bæði av Kommunum, fyritøkum, stovnum og einstaklingum til hesar verkætlanirnar: Barnabati, Tú & Eg Ráðgevingin. Sinnisbati, Time Out. Blái Krossur, Øll hava rætt til góð barnaár.
Eyðkennini fyri nøkur av hesum áhugafeløgum og felagsskapum er, at almennurstuðul ofta verður veittur tá ið skaðin er hendur, ella fólk eru komin í svárar avbjóðingar. Við teimum verkætlanum BUBU og vinir hansara fara at savna inn til nú, ber til hjá hesum felagsskapum og áhugafeløgum at møta trupuleikanum tíðliga, og vónandi kunna hjálpa áðrenn skaðin er ov umfatandi ella ger ov nógv um seg, so at øll børn í Føroyum, kunnu fáa trygg og góð barnaár, merkt av umsorgan, gleði og stuttleika.
BUBU, vinir hansara og súkklufelagar ynskja heilsa, at til ber at fylgja við á facebook Klovnurin BUBU og undir hendingini BUBU á ferð, har eisini kunning um møguleikar at luttaka, stuðla og annað sæst.
Vónandi vísa eisini øll í ferðsluni ábyrgd, tá ið súkkluliðið við vaksnum súkklarum er á ferð, og tá ið børnini koma luttaka seinasta teinin til málið, nú mikukvøldið í Klaksvík. Fleiri túrar verða gjørdir, men lýst verður nærri aftaná fyrsta túrin, hvar og nær súkkla verður.


text:
Aldurin á íðkarunum fyri kappingarárið 1. januar til 31. desember 2019
Kvinnur 16 ár og eldri skulu vera føddar í 2003 ella áðrenn.
Undantøk: tvær kunna vera eitt ár yngri, t.v.s 15 ár føddar í 2004.
Min. 6, max 12 íðkarar, undantøku íðkarar eru við í max við tilmelding til kappingar
Unglingar 14-15-16 ár skulu vera føddar í 2005, 2004 ella 2003.
Undantøk: tvær kunna vera eitt ár yngri, t.v.s. 13 ár føddar í 2006
ella tvær kunnu vera eitt ár eldri 17 ár, føddar í 2002.
Ella ein kann verða 1 ár yngri, fødd í 2006 og ein kann verða 1 ár eldri, fødd 2002
Min. 6, max 12 íðkarar, undantøku íðkarar eru við í max við tilmelding til kappingar
Gentur 12-13-14 ár skulu vera føddar í 2007- 2006 og 2005.
Undantøk: tvær kunnu vera eitt ár yngri 11 ár, føddar 2008
ella tvær kunnu vera eitt ár eldri 15 ár, føddar í 2004.
Ella ein kann verða 1 ár yngri, fødd í 2008 og ein kann verða 1 ár eldri, fødd í 2004
Min. 6, max. 14 íðkarar, undantøku íðkarar eru við í max við tilmelding til kappingar.
Smágentur 10-11-12 ár skulu vera føddar í 2009, 2008 og 2007.
Undantøk: tvær kunnu vera eitt ár yngri 9 ár, føddar í 2010,
ella tvær kunnu vera eitt ár eldri 13 ár, føddar 2006.
Ella ein kann verða 1 ár yngri, fødd í 2010 og ein kann verða 1 ár eldri, fødd í 2006
Min. 6, max. 14 íðkarar, undantøku íðkarar eru við í max við tilmelding til kappingar.
Pinkur 8-9-10 ár skulu vera føddar í 2011, 2010 og 2009.
Undantøk: tvær kunnu vera eitt ár yngri, tvs 7 ár føddar í 2012
ella tvær kunnu vera eitt ár eldri 11 ár føddar í 2008.
Ella ein kann verða 1 ár yngri fødd 2012 og ein kann verða 1 ár eldri fødd 2008
Min. 6, max .14 íðkarar, undantøku íðkarar eru við í max við tilmelding til kappingar.
TÝDNINGARMIKIÐ
Tað ber IKKI til at hava fleiri undantøk enn skrivað omanfyri á einum liði, sum verður meldað til kappingar.
Tilmeldar liðið til fyrstu kapping við 8 íðkarum, (har í eru 2 undantøk(eyka)) og liðið hevur loyvið at hava 14 íðkarar, so ber til at hækka liðið til komandi kappingar við íðkarum, sum hava rættan aldur. Tað kann ikki verða ein, sum er eldri ella yngri, tí tey eru longu við á liðnum, sum er meldað til, og tað ber IKKI til at broyta nøvnini á íðkarunum á liðnum til næstu kappingar.


text:
Føroyskur grafikkur í Stockholm/
Leygardagin 7.oktober læt framsyning upp hjá Steinprent í Stockholm. Tey bæði í Steinprenti, Fríða Matras Brekku og Jan Andersson eru farin til Svøríkis at sýna fram eitt úrval av tí nógva, sum er framleitt í Steinprenti seinastu árini. Tad er Samfundet Sverige Färöerna V/Nanna Stefania Hermansson og Brandur Enni sum hava skipað fyri.
Fotomyndirnar eru frá Jan og Fríðu, sum greiða frá, at myndirnar av húsinum og maskinum eru frá Litografiska Museum, ið er livandi museum við virknum listafólki. Myndirnar frá framsýningini eru frá Moriska rummet, Grafiska Sällskabet. Ferniseringin var væl vitjað; eini 150 gestir høvdu leitað sær á gátt í hølunum hjá Grafiska


text:
Orð: Elizabeth R. Parson
Lag: William H. Havergal
Týtt: Victor Danielsen
1. So eym og mild er Jesu rødd,
ið savnar okkum her
sum limir umkring seg sum høvd
og friðarheilsan ber.
2. Men sum várt hjarta gleðist nú,
at vit tær hoyra til,
vit biðja bønliga, at tú
enn fleiri frelsa vil.
3. Tey kenna, Harri, ei títt navn,
tey lærdu ei tín veg,
tey funnu ei ta tryggu havn,
sum er at kenna teg.
4. Áh, Harri, lat hitt glaða ljóð
tó hoyrast reint og frítt,
har avgudsaltar áður stóð,
lat reisast tempul títt!
5. Og hoyr ta bøn, vit biðja nú,
hvør veik vár trúgv enn er:
Til reiðar okkum ger, so tú
kanst velja vitni her!


text:
Orð: Nikolai Frederik Severin Grundtvig
Lag: Andreas Peter Berggreen
Týtt: Gudmund Bruun
1. Ver vælkomið, Harrans ár,
sum ber fagnaðarboð!
Jólanátt, tá Guðs orð fór í hold,
varð ljósið úr erva birt upp á fold.
Vælkomið nýár! Væl vær fagnum tær.
2. Ver vælkomið, Harrans ár,
sum ber fagnaðarboð!
Páskamorgun, tá Krist reis úr grøv,
tá sigraði lívið um lond og høv.
Vælkomið nýár! Væl vær fagnum tær.
3. Ver vælkomið, Harrans ár,
sum ber fagnaðarboð!
Hvítusunnu tá var tað so brátt,
at andin gav veraldar veikleika mátt.
Vælkomið nýár! Væl vær fagnum tær.
4. Ver vælkomið, Harrans ár,
sum ber fagnaðarboð!
Harrans ár, ið ger hjørtuni glað,
nú ber okkum gleði hvønn Harrans dag.
Vælkomið nýar! Væl vær fagnum tær.


text:
Føroyska heilsuverkið bjóðar øllum kvinnum í aldursbólkinum 25-60 ár regluliga fyribyrgjandi kanning fyri lívmóðirhálskrabba. Tað ber til við einari einfaldari kanning hjá kommunulæknanum.
Allar kvinnur í aldursbólkinum 25-60 ár fáa innkallingarbræv frá Landssjúkrahúsinum triðja hvørt ár við eini áminning um, at tíð er til nýggja kanning hjá egnum kommunulækna. Tú ringir sjálv til kommunulæknan og biður um eina tíð.
Hevur tú ikki fingið innkallingarbræv, eigur tú at ringja til Landssjúkrahúsið á tel. 304500 og biðja um patologisku deild. Har skalt tú gera vart við, at tú ikki fært innkallingarbræv.
Les meira her.


text:
Fult hús á Vísindavøku
Tað stóð stríður streymur av børnum og ungum oman á Vestaru Bryggju fríggjamorgunin, tá Vísindavøkan 2018 lat dyrnar upp.
Tá Wilhelm Petersen, formaður í Granskingarnevndini setti Vísindavøkuna, var nærum fullsett í Kongshøll, og tá Meinhard Eliasen løtu seinni helt dagsins fyrstu framløgu var neyðugt at seta fleiri stólar fram. Tað vóru serliga miðnámsskúlanæmingar, sum vóru komnir at hoyra framløgurnar.
Skúlanæmingar og barnagarðsbørn úr allari Havnini vóru komin til tiltøkini á svalanum, í teltinum uttanfyri og at vitja umborð á Magnus Heinasyni. Frá Havstovuni, Fiskaaling og náttúrubreytini á Glasi siga tey, at tað var sera nógv fólk allan dagin. Eisini stovnarnir á svalanum høvdu nógv vitjandi, sum royndi ymsu tilboðini.
Ein leyslig meting sigur at talið av vitjandi er væl omanfyri 1.500. Bara frá Skúlanum á Fløtum og Eysturskúlanum vóru umleið 800 næmingar tilsamans, og eisini frá øðrum skúlum vóru nógvir gestir. Fleiri miðnámsnæmingar vóru, bæði úr Vestmanna av Kambsdali og úr Marknagili.
Vit hava frætt, at á Lítla Skúla í Havn var dagsins orð Vísindi - Vísindavøka. Tað halda vit vera sera hugaligt at frætta.
Myndir frá Vísindavøkuni verða í næstum at síggja á Facebook-síðuni Vísindavøka og Instagram hjá Granskingarráðnum.
Røðan hjá Wilhelm Petersen kann lesast her


text:
Fólkaatkvøðuaftan varð skipað fyri altjóða skrúðgongu í Edinburgh, har heitt var á fólk um at hava teirra fløgg við. Nógv fólk luttóku. Fyri okkum var tað rættiliga løgið, at ongin helt talu, men tað tykist óneyðugt at brúka orku uppá talur, tí tey fólk sum komu til hesa gonguna vóru øll fyri sjálvstýri, og nýtast ikki at hoyra meira. Tað treingja onnur til, og tá serliga tey sum ivast, og fyri at fáa fatur á teimum verður gingið hurð á hurð at tosa við fólk.
Vit fegnaðust stórliga um at vit høvdu minst til at taka Merkið við – tað vakti ans, ikki bert millum skotar, men eisini millum aðrar tjóðir, og høvi var at greiða frá føroyska tjóðskaparstríðnum fyri m.a. fólkum úr m.a. Eysturríki og Kanada.


text:
Frítíð, vikuskifti, halgidagur...
Mótvegis arbeiðstíð, vakt, turnus o.s.fr. Vit duga væl at orða hugtøkini omanfyri og at skilja ímillum teirra. Vit arbeiða og umsita arbeiði, tá ið vit eru á arbeiðsplássinum í arbeiðstíðini! Men hvussu stýra vit ímillum hugtøkini, tá vit hava frí og ikki longur eru stødd á arbeiðsplássinum? Duga vit tá líka væl at halda frí og umsita tað gerandisliga og fáast við frítíðarvirksemi, tá ið vit eru uttan fyri múrarnar á fyritøkuni?
Mínar royndir vísa, at vit duga væl at fáast við frítíðarvirksemi, men vit eru eisini ófør at geva tí ans, um eitt teldubræv kemur frá arbeiðsplássinum, samstarvsfelaganum, viðskiftafólki o.s.fr. Og ofta skal teldubrævið ikki bara lesast ígjøgnum, men kanska skal støða eisini takast til innihaldið og teldubrævið svarast!
Seinastu tríati árini er markið millum arbeiðstíð og frítíð meir ella minni viskað út (í summum virkisgreinum/starvsøkjum, so sigi eg ikki ov nógv!). Nýggj hugtøk eru komin, so sum: flekstíð, frælsi við ábyrgd, heimaarbeiðspláss o.s.fr. Gongdin omanfyri er millum annað komin saman við tøkniligu menningini, altjóða samhandlum – ja, vit kunnu bara siga í einum heimi, sum ongantíð svevur! Og tí er tað hjá summum starvsfólkum og deildum ógjørligt at trýsta á pausuknøttin.
Telefon- og teldubrævapolitikk
Gongdin omanfyri hevur havt við sær, at nógvar fyritøkur í dag hava ein telefon- og teldubrævapolitikk fyri at økja kensluna av egnari tíð og sleppa undan óneyðugum avbroti av frítíðini hjá starvsfólkunum.
Eitt dømi um slíkan politikk kann vera: Gerandisdagar millum kl. 17 og 20 (ella til kl. 6 næsta morgun; kvalitetstíð við familjuni) skulu starvsfólk í fyritøkuni í tann mun, tað er gjørligt, ikki senda teldubrøv ella ringja til starvsfelagarnar í fyritøkuni (innanhýsis politikkur millum starvsfólk).
Eitt annað dømi kann vera: Starvsfólk, sum eru í feriu, skulu – har tað er gjørligt – síggja til, at onnur starvsfólk á deildini svara innkomnum telduposti og telefonuppringingum (gera auto-respons til teldubrøv og seta víðaristilling á telefonuppringingar).
Um ein tílíkur politikkur verður valdur, fer leiðslan heilt vist at hugsa um møguligar vansar, sum standast av hesum politikki. Og tó! Ein greiður politikkur viðvíkjandi teldubræva- og telefonsamskifti eftir arbeiðstíð og í ferium hevur heilt greitt eisini sínar fyrimunir, tí at einstøku starvsfólkini læra at virðismeta hvørt annað í arbeiðstíðini og at virða frítíðina hvør hjá øðrum.
Royn og hugsa um, hvussu ein slíkur politikkur fer at ávirka tykkara gerandisdag, og hvussu hann fer at ávirka dagligu framleiðsluna á deildini! Fer hann at hava týðandi (ella positiva, neutrala, negativa) ávirkan á arbeiðstíð og frítíð tykkara, og ber hetta yvirhøvur til fyri deildina? Og kann slíkur politikkur vera gott íkast til arbeiðsumhvørvið?
Hiðani verður ynskt einar gleðiligar páskir. Eg fari í páskafrí og eri aftur í viku 15.
Gevið gætur
Tað er altíð onkur á einum virki, sum verður undantikin frá slíkum politikki. T.d. tøkniligt ábyrgdarfólk, um tøknin gongur fyri. Verksmiðjustjórar/framleiðsluleiðarar, um brek er í framleiðsluni. Altjóða fyritøkur (t.d. seljarar), sum starvast tvørtur um landamørk.


text:
Masterútbúgving í lóg
Fróðskaparsetur Føroya fer næsta ár at bjóða út masterútbúgving í lóg. Upptøka til útbúgvingina verður á sumri 2009
Fróðskaparsetur Føroya fer næsta ár at bjóða út masterútbúgving í lóg. Upptøka til útbúgvingina verður á sumri 2009, men longu í vár verða nøkur fak boðin út, eins og grundskeið í lóg stendur teimum í boði, sum vilja fyrireika seg til hesa nýggju framhaldsútbúgving.
Endamálið við útbúgvingini er at geva tí lesandi praktiskan og ástøðiligan førleika innan lógkunnleika, serliga at greina, samanbera og skriva løgfrøðiligt tilfar í føroyskum og altjóða høpi.
Masterútbúgvingin í lóg byggir á grundútbúgving í hóskandi lærugrein og telur tilsamans 120 námsstig. Lesandi við aðrari útbúgving enn cand. jur. og líknandi verða kravd at taka grundskeið í lóg undan masternáminum.
Útbúgvingin fevnir um háttalagsskeið, námsskeið og ritgerð.
- Háttalagsskeið eru millum annað skeið í lógkønari skriving, heimspeki og máli.
- Ritgerð er skrivligt avrik í góðkendum løgfrøðiligum evni.
- Námsskeið eru frálæra í dogmatiskari jura á ymiskum økjum, fyrstu árini við denti á:
o sjólóg
o arbeiðsmarknaðarlóg
o fyrisitingarlóg
o skattalóg
o altjóðalóg
o og lógarmál
Fróðskaparsetrið hevur sett lektara, og eftir ætlan verður eisini adjunktur settur, at undirvísa og granska í lógkunnleika. Harumframt verða eisini royndir løgfrøðingar settir sum uttanseturslektarar, og serfrøðingar úr øðrum londum verða bodnir til Føroya at undirvísa sum gestalærarar.
Væntandi verða lesandi upptikin sum:
- fulltíðarlesandi tilrættarlagt yvir tvey ára skeið
- parttíðarlesandi tilrættarlagt yvir fýra ára skeið
- skiftislesandi, ið taka skeið til góðkenningar aðrastaðni
- og sum stakgreinalesandi, ið taka einstøk skeið.
Fróðskaparsetrið hevur í nøkur ár boðið út grundskeið í lóg, ið tilsamans sjey flokkar av lesandi nú hava tikið. Stórur eftirspurningur er eftir framhaldandi lesnaði, bæði frá fólki í føroyskari fyristing og vinnulívi og frá føroyingum, ið lesa uttanlands og sum nýta høvi til at taka fak ella skriva ritgerð um føroysk viðurskifti.
Væntandi verða tey lesandi úr trimum bólkum:
- Lógkøn lesandi, t.d. cand. jur., cand. jur. merc., jur. kand., LL.B., ið vilja eftirútbúgva og menna seg fakliga
- lesandi, ið hava tikið bachelor í lóg og vilja hava fullan fakligan førleika ella taka føroysk fak sum part av útlendskari útbúgving
- og lesandi, ið hava aðrar útbúgvingar og vilja hava lógkønan førleika.
Grundskeiðið í lóg byrjar aftur í februar 2009. Fyrstu fakini í masterútbúgvingini í lóg verða boðin út seinni í vár, og upptøka til fulltíðar masternámið verður 1. juli 2009.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Mánadagin 23. februar fer Karsten Hansen, landsstýrismaður, at seta hakan í fyri nýggja H-bygningin á Landssjúkrahúsinum, sum kemur at standa frammanfyri núverandi grøna bygningin oman móti sjónum.
Í hesum sambandi verður alment hátíðarhald frá klokkan 15.00
Verkætlanin fevnir millum annað um nýggjan psykiatriskan depil, nýggjar seingjadeildir og burðarstovur, og nýggj høli til rehabilitering.
Tá nýggi bygningurin verður tikin í nýtslu er ætlanin, at ein stórur partur av virkseminum hjá Landssjúkrahúsinum omanfyri J.C. Svabosgøtu verður lagt niður. Á hendan hátt verður virksemið á sjúkrahúsinum savnað.
Byggingin av nýggja H-bygninginum verður ætlandi liðug í 2019.
Les meira um útbyggingina her


text:
Marita Debess Magnussen hevur saman við Shahin Gaini, Hannes Gislason og Karl G. Kristinsson útgivið eina vísindaliga grein um Streptococcus pyogenes, vanliga nevnd "group A streptococcus". Henda bakteria er ofta atvoldin til hálsbruna.
Greinin snýr seg um antibiotika mótstøðuføri ímóti hesi bakteriu í tí føroyska samfelagnum, samanborið við Ísland og Danmark. Greinin fortelur um, hvussu vit á bestan hátt handfara hesa bakteriu í mun til antibakteriuella viðgerð.
Medisinska Granskingareindin á Landssjúkrahúsinum hevur í løtini ein granskingarbólk, sum fokuserar uppá epidemiologiska og biomedisinska gransking innan álvarsligar, lívshóttandi infektiónir. Bólkurin samstarvar við Syddansk Universitet, Odense Universitetshospital, Københavns Universitet, Rigshospitalet, Århus Universitet, Århus Universitetshospital, Landsspitali Universitetssjúkrahús Reykjavík, University of Iceland, Amsterdam Universitet, Amsterdam Academic Center University Hospital og Fróðskaparsetur Føroya.
Fleiri aðrar verkætlanir eru í løtuni í gongd: Ein Ph.D. verkætlan innan lívshóttandi infektiónir og blóðeitran er í gongd (FAPI verkætlanin), ein Ph.D. meningitisverkætlan, sum kannar, hví føroyingar vóru so hart raktir av Neisseria meningitidis B meningitis og um føroyingar eru serliga útsettir fyri at fáa meningitis er í gongd (MeFcocc verkætlanin). Ein Post Doc immunologiska (BiFaSeps verkætlanin) blóðeitransverkætlan og eina Post Doc epidemiologiska (InvaSeps verkætlanin) eru á bakkastokki.
Les meira her


text:
Tað minnir um amerikansku úttøkustevnurnar, nú danir fara at kappast um at sleppa við til EM í Budapest í summar, á donsku meistarastevnuni á langgeil. Tey byrja nú leygardagin tann 27. mars, og kappast so fram til hósdagin tann 1. apríl, tá ið evstamark er fyri úttøku til EM. Og eingin hevur enn klárað kravtíðina.
Mads Glæsner fær undantaksloyvi til at kvalifisera seg vælsagtans seinni, av tí at hann sum kunnugt er álvarsliga sjúkur í løtuni. Mathias Gydesen fær eisini undantaksloyvi, fram til tann 4. apríl, av tí at hann gongur í skúla í USA, og ikki fær kappast á langgeil fyrr enn tá. Men restin skal altso klára kravtíðina á sjálvum DM, og verða millum teir fyrstu danirnir í greinini.
Landsliðsvenjarin Paulus Wildeboer vónar at tey vera eini 15 sum kvalifisera seg til EM. Lotte Friis, Rikke Møller Pedersen, Jeanette Ottesen og Jakob Andkjær verða hildin at vera nærmast sjálvskrivaði, og eru tí væntandi ikki ein gang 100% niðurtrappaði til stevnuna. Sum nakað serligt í mun til í Føroyum, so ber til hjá dønum at kvalifisera seg til liðkapping eisini, sum vælsagtans merkir at ikki bara teir fyrstu tveir svimjararnir í til dømis 100 frí hjá kvinnum eru áhugaverdir, men eisini nr 3 og 4.
DM er hartil seinasta freist hjá dønum til úttøku til EJM í Helsinki í summar. Har hava tríggir juniorar longu klárað kravtíðina: Amalie Emma Thomsen, Viktor Bromer og Daniel Skaaning.
Lesið her á svoem.dk


text:
Orð: Petur Jacob Sigvardsen
Viðmerking: Yrktur á mortansmessu 2008.
Gott sáð í veltuna Gud hevur sáað,
ja, bestu hveiti læt hann veltu fáa.
Men meðan fólkið svav um náttarleitið,
illgresið sáað varð ímillum hveiti.
Tað sáðið illimaður sáað hevur
á myrku náttarstund, tá fólkið svevur.
Gud sáaði sítt góða sáð við gleði,
tá fólkið vakið var á ljósum degi.
Nú vaksa bæði sløg í heimi saman,
– og skilja sundur tey er ikki gaman!
Tað er bert Skaparin, tað verkið fremur,
tá heimsins evsti heystardagur kemur.
Í mannahjørtum bæði sløg tí spretta,
og beggja ávøkstur man valla gretta;
tí ræður um sítt egna lív at lúka,
og aldri tað til illgresi at brúka.
Víst álvarsom her ljóðar Harrans tala
til okkum øll, ið unga ætt upp ala.
Hjálp okkum tí at stríðast, Gud, og vaka,
so hveitina í løgu tú kanst taka.


text:
Tað er ein stórur trupulleiki, at hundaeigarar ikki fylgja lógini.
Enn einaferð verður mint á, at lógin um leysgangandi hundar skal haldast!
Borgarar hava vent sær til kommununa um, at tey nóg illa hætta sær ein túr, tí so nógvir hundar ganga leysir.
Vit hava eisini frætt frá fólki, sum ilskast um, at blómur og grømeti ikki fær frið í havunum tí moldin verður grivin upp og at hundalortar liggja allastaðni.
Vælsignaðu hundaeigarar lati ikki hundin ganga leysan, og taki lortin upp um hundurin ger burtur av sær!
Gr. 3 í løgtingslóg nr. 82 frá 19. juni 1990, sigur m.a.:
Ikki er loyvt at hava hund gangandi leysan á gøtu,
vegi, breyt ella øki o.t., sum opin eru fyri vanligari ferðslu,
uttan so at hann er havdur í bandi ella er við fólki,
sum hevur fult ræði á honum.
Hundur kann ikki sigast at hava ein leiðara,
bert tí hann er undir eftirliti frá ánarans húsum ella vinnustaði.
Verður hundur havdur í bandi, skal tað vera so stutt,
at leiðarin hevur hann tætt inni at sær.
Gongur hundur leysur uttan leiðara, sum hevur fult ræði á honum,
tekur løgreglan hann upp og boðar tí frá, sum hundin eigur.
Hevur hundurin ikki helsi og spjaldur, sum fyrisett í § 1,
verður lýst eftir ánaranum.
Hevur ánarin ikki innan 3 ferðir 24 tímar frá tí, boðað er frá,
ella lýst er eftir, loyst hundin móti at rinda tey gjøld,
sum staðist hava av upptøkuni,
kann løgreglan avhenda ella avlíva hann.
Alt samskifti viðvíkjandi leysgangandi djórum er umvegis løgregluna.
Borgarar, sum argast av leysgangandi djórum,
kunnu venda sær til Politistøðina í Runavík.
Tey, ið hava mist ein hund ella annað djór burtur,
kunnu ringja til Politistøðina.
Ómaksgjald verður goldið, tá ið djór verða upptikin.


text:
Knud Simonsen, lektari í havfrøði, Náttúruvísindadeildin á
Fróðskaparsetrinum (24-10-2007)
Holl vitan um sjóvarfalsrák var ein lívstreyt, aðrenn
motorarnir komu og førini bert høvdu árar og segl. Talið av smábátum hevur ivaleyst ongunatíð verið so stórt sum nú, og hóast stórar motorar, so er vitan um streymviðurskiftini framvegis ein týðandi partur av vanligum sjóviti. Eisini eru vinnur komnar ella vónandi koma, har holl vitan um streymviðurskiftini kann verða við til at gera hesar vinnur enn meira bæði umhvørvisliga og fíggjarliga burðardyggar. Í dag hava nærum øll eina teldu, og tað er næstan sjálvsagt, at kunning um sjóvarfalli kann heintast hagani óansæð hvar ein er staddur. Í fyrilestrinum verður stutt greitt frá einum hátti at leggja sjóvarfallið á føroyska landgrunninum inn á teldu. Neyv botndýpi er ein týðandi fyritreyt, og greitt verður frá arbeiði við at gera nýggj teldutøk botnkort til endamálið. At enda verða nøkur telduroknaði boð uppá rákið millum oyggjarnar og slóðir hjá lutum, ið reka á sjónum, víst.


text:
Hagstovan: Jólamánaðurin er vanliga tann mánaðurin í árinum, tá mest verður útgoldið í løn, og soleiðis var eisini í fjør. Tá vórðu 836 milliónir krónur útgoldnar, og tað er met fyri einstakan mánaða.
Trendurin fyri desembur, ið tekur hædd fyri árstíðaravvikum og øðrum óreglusemi í lønargjaldingunum, er 765 milliónir.
Seinastu 4 árini hevur verið ein javnur vøkstur í lønargjaldingunum uttan summarið 2016 tá útgjaldingar stóðu meira í stað.
Nú árið er komið at enda, kann staðfestast at útgoldnu lønirnar í 2017 hava tilsamans verið góðar 9 mia. kr. í mun til góðar 8,5 mia. kr. árið fyri. Hetta er ein vøkstur á 5,7%. Vøksturin hevur verið støðugur seinastu fýra árini.
Um tú veitst okkurt, sum VP ikki veit - skriva so til vp@vp.fo


text:
Eirikur Lindenskov 12.06.2018 (21:37)
Útlendingur omandottin í Vágum
Fyrr í kvøld datt ein amerikanskur ferðamaður oman í fjøllunum í Vágum.
Teir vóru tríggir mans farnir í fjøllini. Ein amerikanari og tveir danir.
Vakthavandi á politistøðini í Havn sigur, at maðurin fór á glið, tá teir vóru uppi við Stóragil vestan fyri Sandavágsháls. Teir gingur norðu ímóti Ranghálsi, tá hann fór á glið oman í Rangadal. Hann gleið nógvar metrar oman, fór í leysari luft, og tá hann lendi, rendi hann høvdið í ein stein og fekk skaða í høvdið.
Vakthavandi sigur, at tyrla fór eftir manninum og flutti hann á Landssjúrkahúsið. Hann hevur tað eftir umstøðunum gott
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Opec-londini eru í dag komin ásamt um at hækka framleiðsluna við einari mió. tunnum um dagin, skrivar tíðindastovan Reuters. Avtalan kemur í gildi 1. Apríl. Eftir at tíðindini vórðu almenn hækkaði oljuprísurin við 1,88% til 74,77 dollarar fyri tunnuna.
Bloomberg tíðindastovan skrivar, at londini við hesi avtalu taka av semjuna tey gjørdu í november 2016 um at avmarka framleiðsluna við 1,2 mió. tunnum um dagin. Opec skrivar í eini frágreiðing frá fundinum, at støðan í heiminum er rættiliga stabil við vaksandi eftirspurningi og bøttum búskapum. Ein Opec-kelda sigur við Reuters, at økingin í framleiðsluni í veruleikanum fer at vera minni en nein mio. tunnur um dagin, tí fleiri av londunum, sum higartil hava avmarkað framleiðsluna, fáa trupult við fult út at menna framleiðsluna aftur.
Hini londini sleppa sambært semjuni ikki at framleiða uppaftur meira fyri at fylla holið, sigur keldan.
Undan fundinum ljóðaði tað, at lond, sum innflyta olju, eitt nú USA og Kina, hava lagt trýst á Saudi Arabia og Rusland um at hækka framleiðsluna, fyri at lækka tann høga oljuprísin, sum eitt skifti var 80 dollarar.
Hóast eitt land sum Iran hevur verið ímóti at hækka framleiðsluna, so viðgongur landið, at ein oljuprísur uppá 70 dollarar er í lagi. Landið ger tó vart við, at tað er ikki trýst frá amerikanska forsetanum, sum nú fær landið til at góðtaka eina hækking í framleiðsluni.
“Vit eru ikki komin á fundin fyri at góðtaka og seta í gildi krøv frá Trump”, sigur iranski oljuráðharrin sambært AP. Sum skilst hava samrøður millum Saudi Arabia og Iran havt við sær, at Iran tók aftur sítt krav um, at framleiðslan skuldi ikki hækka.
Nú eftir at avtalan er gjørd er oljuprísurin hækkaður við 2,34% til 75,11 dollarar.


text:
Miðverjuleikarin Odmar Færø, sum kom inn fyri leikbannaða Sonna Ragnar Nattestad í dystinum í gjár, var dagsins besti føroyingur.
Tað halda í hvussu so er brúkarar á tænastuni Sona, sum høvdu møguleika at atkvøða fyri dagsins leikara í dystinum í gjárkvøldið. Sona er ein app hjá Føroya Tele, og frá hálvleikinum og fram til dystarlok var møguleiki at atkvøða fyri hvør var besti maður á føroyska liðnum.
Gott og væl 700 brúkarar nýttu høvi at atkvøða, og stór semja var um, at Odmar Færø kláraði seg best, tí heili 33,3 prosent av atkvøðunum vóru til stóra miðverjan.
Odmar Færø stóð rættiliga væl í dystinum módi Aserbadjan, sum Føroyar taptu 0-3. Odmar átti eisini ein av størstu málmøguleikunum hjá Føroyum tíðliga í dystinum.
Úrslitið av atkvøðugreiðsluni var:
Odmar Færø 33,3 prosent
Gilli Rólantsson 17,4
Hallur Hansson 7,2
Jóan Símun Edmundsson 7,2
Brandur Hendriksson 6,8
Finnur Justinussen 6,8
Rene Shaki Joensen 6,8
Atli Gregersen 4,9
Viljormur Davidsen 4,4
Gunnar Nielsen 3,3
Kaj Leo í Bartalsstovu 1,1
Tað er ikki bara áskoðararnir, ið halda at Odmar Færø var besti føroyingur í dystinum. Hagfrøðiligu fótbóltsgreinararnir hjá InStat koma til somu niðurstøðu í hagtølunum frá dystinum.
Bolt.fo skrivar, at Odmar Færø vann bóltin 18 ferðir frá mótstøðuliðinum, og var nógv tann besti í hesum bólki. Næstbestu føroyingarnir høvdu 9 og besti aserbadjanin 13.
Les eisini: Effektiviteturin hjá Aserbadjan sigraði á Tórsvølli


text:
Brennur tú fyri eldraøkinum og fyri at skapa góð og virðilig kor fyri húsfólk og aldrandi borgarar, so er tað tær vit leita eftir til Ellisheimið, ið er ein partur av Heilsu- og umsorganartænastuni.
Ellisheimið er við sínum 25 búplássum elsta røktarheimið í Heilsu- og umsorganartænastuni. Ellisheimið liggur miðskeiðis í Havnini, og stutt er til gongu oman á vánna ella ein túr niðan í miðbýin. Vilt tú vera við at stuðla einum virknum aldrandi lívi, og samstundis hugkveikja tilfeingið hjá aldrandi borgarum okkara til gleði og gangs fyri øll, so er at søkja eitt av okkara leysu størvum.
SØKT VERÐUR EFTIR:
Setanarbrøkurin kann broytast eftir avtalu.
FØRLEIKAKRØV:
VIT BJÓÐA TÆR:
SETANARVIÐURSKIFTI
Størvini verða sett 1. desember 2018 ella skjótast gjørligt og lønt sambært sáttmála millum KAF/ Fíggjarmálaráðið og Felagið Føroyskir Sjúkrarøktarfrøðingar ella Heilsurøktarafelagið.
Meira fæst at vita um størvini við at venda sær til Elisabeth Hjaltalin, telefon 216240 ella við teldupost elisabethhj@torshavn.fo
UMSÓKN
Umsókn saman við prógvum, góðkenning og upplýsingum um útbúgving og royndir skal sendast til teldupost torshavn@torshavn.fo. Viðmerkjast skal: „Heilsurøktari til Ellisheimið“ ella „sjúkrarøktarfrøðingur til Ellisheimið“.
Umsóknarfreistin er 25. oktober 2018.


text:
Grein um “tvørprofessionelt samstarv”
Jóhannes Miðskarð, ph.d., adjunktur á námsvísindadeildini og Joop Berding, ph.d., granskari á Rotterdam University of Applied Sciences hava skrivað eina grein í nýggjastu útgávu av tíðarritinum “Journal of Social Intervention: Theory and Practice”.
Jóhannes Miðskarð, ph.d., adjunktur á námsvísindadeildini og Joop Berding, ph.d., granskari á Rotterdam University of Applied Sciences hava skrivað eina grein í nýggjastu útgávu av tíðarritinum “Journal of Social Intervention: Theory and Practice”.
Í greinini viðgera teir, hvussu “tvørprofessionelt samstarv” mangan er torført at allýsa, tí í einum slíkum samstarvi eru so nógvar og ymiskháttaðar uppgávur. Jóhannes Miðskarð og Joop Berding vísa á, at ástøðið hjá Hannu Arendt hevur so breið arbeiðshugtøk, at við henni er grundarlag fyri einari djúptøknari allýsing av “tvørprofessionellum samstarvi”. Í teirra Hannu Arendt-allýsning av “tvørprofessionellum samstarvi” er tað serliga hugtøkini “action” og “thinking” sum Jóhannes Miðskarð og Joop Berding gera nýtslu av.
“Journal of Social Intervention: Theory and Practice” er eitt javnlíkamett tíðarrit (peer review).
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Skeið á Sjúkrarøktarfrøðiskúla Føroya
Sjúkrarøktarfrøðiskúla Føroya bjóðar kliniskt vegleiðaraskeið og skeið í Gerontologi.
Felags fyri skeiðini
Málbólkur
Bæði skeiðini eru á bachelorstøði og øll heilsustarvsfólk við miðallangari framhaldsútbúgving kunnu søkja.
Tíð
Septembur 2011 til mai 2012. Hvørt skeiði fevnir um í alt 7 vikur.
Gerontologiskeiðið verður vikurnar 39, 43, 44, 47, 06, 10 og 15
Kliniskt vegleiðaraskeið verður vikurnar 39, 43/44,48/49, 5/6, 9, 16 og 19.
Skeiðslýsingar
Skeiðini eru lýst á heimasíðuni hjá Sjúkrarøktarfrøðiskúla Føroya
www. setur.fo undir Sjúkrarøktarfrøðiskúli Føroya
Nærri upplýsingar kunnu eisini fáast við at venda sær til Hildur við Høgadalsá, skeiðleiðara, hildur.hoegadalsa@skulin.fo tlf 292256
Stig
9 ECTS
Próvtøka
Skeiðið endar við einari skrivligari bólkauppgávu við munnligari framløgu.
Próvdømingin er innanhýsis og verður mett staðið/ikki staðið
Kostnaður
Prísur fyri hvørt skeið verður 7000kr. Gjaldast skal áðrenn skeiðið byrjar og tilmeldingin er bindandi
Umsókn við váttaðum avriti av prógvi fyri miðallangari framhaldsútbúgving skal sendast til Sjúkrarøktarfrøðiskúla Føroya, Jónas Broncks gøta 25, FO-100 Tórshavn í seinasta lagi 15. juni 2011.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Sosialurin villleiðir um KvF
Longu fríggjadagin gjørdi eg Barbaru Holm á Sosialinum varuga við, at týðandi partar av greinunum um ófriðin í Kringvarpinum vóru villleiðandi. Hóast hon lovaði at venda aftur til mín mánadagin, so hevur hon ikki gjørt tað enn. Tí má eg koma við hesi viðmerkingini.
KvF stjórin – Johnny í Grótinum – bjóðaði ikki av sínum eintingum stjóranum í TAKS – Eyðun Mørkøre - í sjónvarpsstovuna týskvøldið tann 26 september. Veruleikin er í stuttum hesin: KvF valdi at taka viðgerðina av skattamálinum uppaftur í september, nú redaktiónirnar vóru fullmannaðar eftir summarsteðgin. Frágreiðingin hjá Bárði Larsen fekk ikki ta neyðugu viðgerðina, tá hon kom fram í juli. Tað fyrsta innslagið um skattamálið varð sent í Degi og Viku hóskvøldið 21. sept. Tíðliga fríggjakvøldið sendir Eyðun Mørkøre eitt lesarabræv í miðlarnar, har hann vísir á sína ónøgd við tíðindaflutningin. Hetta førdi til ein fund mánamorgun millum Johnny í Grótinum, Liljan Weihe, Heina Gaard – undanfarna redaktør á Degi og Viku, og undirritaða, sum var redaktørur á Degi og Viku. Á fundinum umrøddu vit m.a., hvussu farast skuldi víðari fram eftir lesarabrævið frá stjóranum hjá TAKS. Vit vildu hava stjóran í TAKS at úttala seg um tyngjandi frágreiðingina hjá Bárði Larsen.
Eisini umrøddu vit, hvussu stjórin í KvF skuldi svara stjóranum í TAKS. Svarið stóð at lesa í miðlunum mánakvøldið, og har skrivar Johnny í Grótinum m.a.: “Best hevði tó verið, um stjórin á TAKS sjálvur svaraði fyri seg og útdjúpaði almennu viðmerkingar teirra til frágreiðingina hjá Bárði Larsen. Hetta stendur honum framvegis í boði.”
Stjórin á TAKS kemur í sjónvarpsstovuna
Dagin eftir – tíðliga seinnapartin týsdagin tann 26 september - kemur Johnny í Grótinum til mín og sigur, at nú hevur stjórin á TAKS ringt til sín, og at hann – Eyðun Mørkøre – vil úttala seg. Redaktørskipanin í KvF er soleiðis háttað, at tá tað kemur til ta einstøku sendingina, stendur redaktørurin omanfyri stjóran og tíðindaleiðaran. Hetta er fyri at tryggja integritet og trúvirði, soleiðis sum tað m.a. stendur orðað í leiðreglunum um góðan fjølmiðalsið.
Eg góðtók, at Eyðun Mørkøre kom í sjónvarpsstovuna, og gjørdi greitt, at tað sjálvandi var uppá okkara fyritreytir. Hetta góðtók Johnny í Grótinum beinanvegin. Síðani umrøddi eg hetta við Liljan Weihe, og vit gjørdu av – eftir mínum tilmæli – at samrøðan skuldi fara fram í kjaksendingini eftir Dag og Viku, har Liljan var vertur.
Sostatt broyttu vit kjaksendingina, nú stjórin í TAKS loksins vildi úttala seg.
Síðani yvirtók eg tað víðari telefonsamskiftið við Eyðun Mørkøre, meðan Liljan og Jan Lamhauge skrivaðu spurningarnar til hansara. Eyðun Mørkøre fekk spurningarnar til samrøðuna sendandi, og harvið varð tann avtalan, sum lá til grunds fyri samrøðuna, skrivliga staðfest.
Sosialurin villleiðir
Talan var sostatt ikki – sum Sosialurin rør fram undir – um eina dulda avtalu millum stjóran á KvF og stjóran á TAKS um at koma í sjónvarpsstovuna. Innbjóðingin var almenn. Hon stóð í lesarabrævi dagin fyri, og hon varð umrødd á áðurnevnda fundinum morgunin fyri. Talan var heldur ikki um, at stjórin í KvF breyt ta redaktionellu ketuna og legði seg út í víðari viðgerðina hendan dagin. Talan var heldur ikki um, at journalistarnir stutt áðrenn sendingina fingu innlit í eina avtalu, sum stjórin í KvF og stjórin á TAKS skuldu havt gjørt. Liljan Weihe og Jan Lamhauge skrivaðu spurningar, sum Eyðun Mørkøre fekk sendandi umleið kl.17.30.
Spurningarnir staðfestu avtaluna undir samrøðuni. Og talan var heldur ikki um nakað illgrunasamt í at hava tvey evnir í kjakinum hetta kvøldið. Hetta var gjørt fyri at fáa betri stundir til at viðgera hetta torgreidda mál. Alt hetta hevði Sosialurin fingið at vita, um blaðið spurdi seg fyri hjá redaktørinum hendan dagin.
Skeiv niðurstøða
Greinarnar í Sosialinum elvdu til ørkymlan og stúran í KvF fríggjadagin. Eg vil treyðugt viðmerkja aðrar tættir í greinunum. Tað er rætt, at Liljan Weihe varð sjúkrameldað, og at Jan Lamhauge rýmdi í ónøgd. Hesi bæði hava verið undir trýsti í langa, langa tíð, tí skattamálið er eitt tungt mál at arbeiða við. Løgið nokk hevur teirra leiklutur verið viðgjørdur nógv meira enn tað veruliga innihaldið í málinum.
Slíkt kostar eisini. Tað er eisini rætt, at gegnisspurningar hava verið uppi og vent í sambandi við vinskap millum Johnny í Grótinum og Regin Hammer. Men at føra hendingarnar tann 26 september fram sum høvuðsprógv fyri hesum viðurskiftum er beinleiðis villleiðandi og skeivt.
Vinaliga,
Ivan Hentze Niclasen,
Redaktørur, KvF


text:
Í Betri vinir kuffertinum hava vit eisini bamsur.
Flest børn kenna til bamsur. Bamsur kunnu vera góðar hjá barninum at hava. Fyri summi børn, ger bamsan, at tey kenni seg trygg, fyri summi minnir bamsan tey á góðar og stuttligar løtur, og flest øll børn nýta bamsur, dukkur ella figurar, tá tey spæla saman, sum til dømis rolluspøl.
Bamsan í kuffertinum hevur fingið navnið Bamsa og er lilla; hetta fyri at barnið sjálvt kann velja, hvat kyn Bamsa skal vera og hvønn leiklut hon skal hava. Bamsa er ein lítil hjálpari og umboðar tolsemi, umsorgan, dirvi og virðing, umframt hetta tillagar fakfólkið leiklutin hjá Bamsu út frá hvat er hóskandi fyri barnabólkin.
Tann størra bamsan er ein handskadukka, sum kann brúkast í teim ymisku aktivitetunum, sum eru mentir til at fremja jaligu barnamentanina. Hon kann til dømis vera við til at tað verður stuttligari og lættari hjá børnunum at tosa um evni, sum tey annars ikki eru so von við at tosa um.
Barnabati stendur fyri verkætlanini saman við Mary Fonden og Red Barnet
Høvuðsstuðul er: Betri
Stuðlar: Mentamálaráðið og Føroya Pedagogfelag


text:
Páll á Reynatúgvu, March 26, 2015
Páll á Reynatúgvu hevur sett ein Grein 52a fyrispurning til Landsstýrismannin í samferðslumálum viðvíkjandi vikuskiftisferðaætlanini hjá Teistanum, nú summarið stundar til
Grein 52a fyrispurningur til Landsstýrismanni í samferðslumálum viðvíkjandi vikuskiftisferðaætlanini hjá Teistanum, nú summarið stundar til.
Samgongan gjørdi fyri nøkrum mánaðum síðani av, at broyta ferðaætlanina hjá Teistanum. Úrslitið gjørdist ein bati fyri tey ferðandi í Sandoynni (og Hestoy) mitt í viku, samstundis sum ferðaætlanin versnaði munandi leygardag og sunnudag.
Serliga er tað tað nógva frítíðarvirksemið, ítróttar og mentunarlívið, sum hevur fingið stóra ampan av broytingunum í ferðaætlanini. Ongan túr at sigla suðurgangandi millum klokkan 11.15 og klokkan 15.45, og norðurgangandi millum 9.30 og 14.15 er ógvuliga darvandi, tí vikuskiftini, serliga summarhálvárið, eru háárstíð fyri ítrótt og ferðavinnuvirksemi. M.a. eru nógvir húsvagnar við Teistanum hesar dagar, og nøgdin av møguligum ferðafólki avmarkast nógv, av tí at túratalið er so lítið. Eisini gerst bíðitíðin í Skopun og á Gomlu Rætt ótolandi í mun til dagsins tørv. Nøgdsemi hjá okkara ferðandi verður hareftir, havandi í huga hvussu leikandi lætt tað er at flyta seg millum búsetingar í meginøkinum.
Undirritaði ávarar ímóti at seta setanarviðurskiftini hjá manningini á Teistanum, upp ímóti greiða ynskinum hjá Sandoyingum (og Hestfólki) at fáa eina rímiliga og vælvirkandi farleið um Skopunarfjørð. Tað er somuleiðis týdningarmikið at atlitini til eina nøktandi, og møguliga nýhugsaða Hestleið, verða tikin við í metingina.
Nú ferðaætlanin hevur staðið sína roynd eina tíð, er rætt at eftirmeta støðuna.
1. Ætlar landsstýrismaðurin at betra um vikuskiftisferðaætlanina hjá Teistanum aftur, og nær?
2. Er tað rímiligt at Teistin leggur stilt, stóran part av miðjum degi, leygardag og sunnudag?
3. Ber tað til at loysa spurningin um hvílitíð á annan hátt, enn at leggja Teistan mitt á degi, og hvussu?
4. Hevur landsstýrismaðurin umhugsa at loysa (megin) siglingina út í Hest á annan hátt, og hvørjir møguleikar eru til tess?
Virðingamest
Páll á Reynatúgvu, løgtingsmaður


text:
- Tíðindi, mentan og ítróttur
Strangari reglur í Føroyum enn í Danmark
Tað er ikki neyðugt at hava strangari reglur fyri tryggingarfeløg í Føroyum enn í Danmark.
Tað heldur Føroya arbeiðsgevarafelag, nú uppskot um fimm tillagaðar kunngerðir um virksemi hjá tryggingarfeløgum hava verið til hoyringar.
Arbeiðsgevarafelagið skilur ikki, hví kunngerðirnar eru strangari enn danska lóggávan, sum tær byggja á.
Tað heldur Arbeiðsgevarafelagið ikki vera neyðugt. Felagið dugir heldur ikki at síggja, at landsstýrið grundgevur fyri, at strangari reglur skulu galda í Føroyum enn í Danmark.
Sí eisini


text:
Hetta er ein øgilig øking, tí í longdini er tað ikki sunt fyri føroyska búskapin, at vit innflyta meira, enn hvat við útflyta fyri, men tað er heldur ikki neyðugt at fara í panikk. Hyggja vit at tølunum, er meginparturin av stóru upphæddini einstakar íløgur, t.d. airbussurin. Ítøkiliga er vøksturin í skipum og flogførum 895 mió. kr.
Kelda: hagstovan
Airbussinum sleppa vit undan komandi ár, so tá verða tølini longu øðrvísi.
Ónøgdin hjá andstøðuni
Um vit skulu taka nakað neiligt burtur úr tølunum, er tað sjálvandi nýtslan hjá húsarhaldunum. Tað tykist tíverri, sum flatskatturin ikki hevur sett gongd í nýtsluna hjá húsarhaldunum, tí tey keypa fyri 13 mió. kr. minni enn í fjør. Sambært Landsbankanum er orsøkin tann, at fólk eru afturhaldsinnað. Ein av orsøkunum kann vera neiliga umrøðan, sum flatskatturin hevur fingið í fjølmiðlunum. Fólk aftra seg, tí andstøðan hevur sátt og dyrkað eina ótolandi ónøgd, sum ger, at fólk ikki tora at gera íløgur – sjálvt um tey hava lutfalsliga fleiri pengar um hendur.
Kelda: hagstovan
Um vit framvegis lata andstøðuna dyrka neiligu tølini í handilsjavnanum, fari eg ístaðin at hyggja at jaligu broytingunum.
Vinnan
Tað er eingin loyna, at vinnan hevur gjørt stórar íløgur seinasta árið. Serliga, kunnu vit nevna uppisjóvarvirkið á Tvøroyri, sum kostaði omanfyri 200 mió. kr. Tað sigur seg sjálvt, at vinnan ikki liggur inni við so dýrum tilfari á goymslu, sum eitt so stórt og modernað virkið hevur tørv á. Tískil verða levarandørarnir noyddir at innflyta tilfar.
Hetta sæst eisini aftur í tølunum, tí um vit hyggja at tilfari til “annan ídnað” og “maskinur og amboð”, hava vit innflutt fyri 170 mió. kr. meira í ár, samanborið við í fjør. Hetta samsvarar eisini væl við kostnaðin av nýggja uppisjóvarvirkinum á Tvøroyri.
Um vit síðani hyggja at vøkstrinum av løngarútgjaldingunm, er tað greitt, at tað er samsvar millum innfluttar vørur og øktar lønarútgjaldingar. Lønargjaldingararnar frá februar 2012 til juli 2012 eru øktar við 37 mió. kr. Somuleiðis vóru 330 fleiri løntakarar í mai í 2012, samanborið við november 2011.
Bjartskygni
Tað er vert at hava í huga, at tølini hjá hagstovuni eru bert fyri fyrra hálvárið í ár, tvs. tá eru tølini fyri makrelin ikki við. Somuleiðis er tað eingin loyna, at prísurin á makrelinum er størst í mánunum august og september. Av somu orsøk hava nógv skip ikki fiskað, tí vinnurekandi bíða altíð eftir besta prísinum.
Og tann prísurin er nú!
Harafturat kann nevnast, at uppisjóvarvirkið á Tvøroyri er bygt. Sostatt verður tað ikki neyðugt hjá levarandørunum at innflyta meira tilfar.
Samanumtikið eri eg øgiliga bjartskygdur fyri komandi hálva árið, tí hóast andstøðan sáðar og dyrkar mistreysti, vísa tølini fyri arbeiðsloysi og lønarútgjaldingar nakað annað. Arbeiðsloysið minkar, løngarútgjaldingarnar vaksa, og tað tykist, sum stórur partur av vinnuni hevur fingið treystið aftur.
Tað hevur núverandi samgongan partvís heiðurin fyri, men tað kemur til eina og hvørja tíð at vera vinnan, ið vísir vegin!
Hanus Samró
Løgtingsmaður fyri fólkaflokkin


text:
FOKUS
FOKUS er til tín, ið er millum 18-29 ár. Tá ið tú ert í hesum aldri, koma nógvir tankar og spurningar um framtíðina ... hvar skal eg fara og nær? Tí hevur tað týdning, at tú tíðliga ert varug/-ur við tínar møguleikar.
Sum FOKUS kundi kanst tú velja millum ymsar kontur og sjálvtænastur alt eftir, um tú fert undir víðari útbúgving, vilt sleppa síggja heimin ella vilt spara saman til eini hús.
Sama um tú ert virkin á arbeiðsmarknaðinum ella lesandi, kann tað vera kostnaðarmikið at verða eldri enn 18 ár. Tú flytur kanska úr barnaheiminum og hevur tørv á innbúgvi, innskoti til íbúð ella lán til sjálva útbúgvingina. Við FOKUS pakkanum ber til at fáa fíggjarligt rásarúm og søkja um FOKUS Lán ella FOKUS Kreditt.
Sum FOKUS kundi fært tú ymsar sjálvtænastur, millum annað gjaldskortið Mastercard Silvur, Netbankan, Boðtænastu og GjaldSkipan.
Allar hesar sjálvtænastur eru ókeypis at fáa frá Suðuroyar Sparikassa, hevur tú FOKUS pakkan. Tó kostar tað at fáa egna mynd á kortið og at fáa sms frá Boðtænastuni.


text:
Snorri Brend
02.09.2014 - 20:12
Tíðindi > Vinna & Tøkni > Fiskivinna
Støðan tóktist rættiliga fastlæst um vikuskiftið, tá Næraberg ikki slapp til bryggju í Reykjavík sum ætlað.
Støðan ta einu løtuna var so álvarsom, at tað var ein spurningur um skipið kundi fáa umvælt skaðan ella fekk útgerð umborð.
Nógvar kreftir vóru settar inn til tess at loysa henda knútin, sum kundi gerast eitt bakkast fyri samstarvið millum Føroyar og Ísland.
Nú skrivar Sandoyarportalurin, at gongd kom ikki á málið, fyrrenn løgmaður okkara, Kaj Leo Johannesen, ringdi til íslendska forsætisráðharran, Sigmund Davíð Gunnlaugsson:
Endamálið var at fáa loyst málið um Næraberg, eftir at íslendsku myndugleikarnir undan vikuskiftinum høvdu noktað honum vatn og proviant, tí hann hevði verið á makrelveiðu í Grønlandi.
Hetta upplýsti løgmaður í samrøðu við íslendska ríkisútvarpið í gjár.
Hann segði, at hann hevði sligið upp á tráðin til Sigmundar at fáa hann at gera sína ávirkan galdandi, til tess at fáa loyst íkomnu fløkjuna.
Og eftir telefonsamrøðuna fekk Næraberg alla ta tænastu, hann hevði brúk fyri.
Næraberg fór úr Reykjavík aftur sunnukvøldið, og er, sum skilst farin aftur til Eysturgrønlands at royna.


text:
Nú styttist til stóru avbjóðingina í Amerika tá eg saman við fleiri øðrum føroyingum fara at renna marathon í Long Beach, California. Í dag eru júst 2 vikur til vit standa klár Downtown Long Beach at taka dystin upp við teir 42,2 kilometrarnar.
Í morgun hava nøkur av okkum runnið góðar 20 km í oysandi regni, lítið hugaligt, men kenslan aftaná var avbera góð, og havandi í huga at harða fyrireikingin skjótt er av, ger kensluna bert enn betur.
Meðal hitin í oktober liggur um 20-25 gradir. Men vit byrja kl. 6 um morgunin, so vónandi verður tað ikki ov heit fyri okkum norðbúgvar.
Her er eitt video innslag frá 2013, sum vísir rutina. Sær spennandi út, og her eru ikki nógvar brekkir 🙂


text:
Um okkum
Marni Mortensen (1964)
Marni er havnarmaður við stóra H og undangongumaðurin og drívmegin í hesi verkætlanini.
Útbúgvin bankamaður og arbeiddi í Føroya Banka 1985-1992. Síðani 1997 hevur hann starvast hjá Jarðfeingi (fyrrv. Oljufyrisitingin) sum skrivstovufólk.
Marni hevur verið leikari og nevndarlimur í HB umframt fingist við (alt ov) mong ymisk fyrisitingarlig ting í felagnum.
Var við til at gera báðar HB-bøkurnar ”Havnarmenn í Gundadali” (1994) saman við Jógvan Arge, og ”Koyr á HB!” (2004) saman við Suna Merkistein.
Eisini hevur Marni verið heimasíðuvertur á HB-heimasíðuni síðani byrjanina í 1998, til hann gavst í 2010.
Umframt at vera HBari um ein háls, so er Marni eisini ein mega Arsenalfjeppari.
Eyðun Lamhauge (1973)
Eyðun er runavíkingur og høvuðsforritari á verkætlanini. Hann hevur gjørt bæði dátugrunnin, heimasíðuskipanina og sjálva heimasíðuna til FaroeSoccer.
Útbúgvin KT-frøðingur á Fróðskaparsetri Føroya í 2005, og hevur verið KT-leiðari á Faroe Seafood og Statoil Føroyar. Í 2006 byrjaði hann sítt egna virki Admind www.admind.fo saman við Jonhard Larsen í Klaksvík. Teir menna og selja KT-loysnir. Eyðun hevur altíð nógv (KT)jørn í eldinum.
Umframt fótbólt - ikki minst NSÍ og Liverpool - so brennir Eyðun eisini fyri talvi.


text:
10. januar 2018Nr. 2
Kunngerð um broyting í kunngerð um veiðu eftir botnfiski o.ø. við fiskiførum undir føroyskum flaggi í NAFO skipanarøkinum í 2018
(Landing av toski, fiskaður á Flemish Cap)
§ 1
Í kunngerð nr. 187 frá 29. desember 2017 um veiðu eftir botnfiski o.ø. við fiskiførum undir føroyskum flaggi í NAFO skipanarøkinum í 2018 verða gjørdar hesar broytingar:
1. Í innganginum verður “§ 47, stk. 2” broytt til: “§ 49, stk. 2, 1. pkt.”
2. § 7, stk. 2 verður orðað soleiðis:
“Stk. 2. Hóast ásetingina í stk. 1 kann veiða av toski, fiskaður á Flemish Cap, verða landað uttanlands, um veiðan verður flutt óvirkað til Føroyar, og fyrsta søla av veiðuni fer fram í Føroyum. Tá landað verður uttanlands, skal øll veiðan um eina innvigingarskipan, sum er góðkend av Vørn.”
§ 2
Henda kunngerð kemur í gildi dagin eftir, at hon er kunngjørd.
Fiskimálaráðið, 10. januar 2018
Høgni Hoydal (sign.)
landsstýrismaður
/ Rógvi Reinert (sign.)


text:
30. apríl 2012 skipar MFS fyri snarskeiði í at skriva CV og starvsumsóknir í hølunum hjá Østrøm á Skálatrøð. Undirvísari er Bergtóra Høgnadóttir, ið arbeiðir sum kveikjari hjá Arbeiðsloysisskipanini. Nú summarið er í hondum, og tú fert at søkja summarstarv, fært tú ein gyltan møguleika at betra um førleikan at skriva CV og starvsumsóknir, so arbeiðsgevarin kanska velur júst teg til starvið.
Um tú vilt hava dreyma summarstarvið, burdi tú sett tær tíð av til at vera hjá Østrøm mánadagin 30. apríl millum kl. 16 og 17.
Skeiðið er ætlað lesandi á Setrinum, men onnur eru eisini vælkomin at luttaka.


text:
mandag den 27. juli 2009
[fo] So eri eg her!!
Hey tit,
So eri eg her! Eg sparkaði hol á vatnið hjá mammu leygarnáttina kl 0020, og so skumpaði eg verkirnar í gongd kl 0100. Mamma hevði tað nokkso strævið, tí eg var ordiliga ivrig at sleppa út beinanvegin, so eg skumpaði undir verkirnar hvønn 5. min alla tíðina. Tað var eitt sindur ringt at koma út men mamma var ordiliga treisk so út kom eg! Soe... Hey stóra verð og tit øll!!
/Diddan
PS. Eg var 50cm long og vigaði 3310g tá eg varð fødd.
PPS. Babba hevur lagt onkrar myndir av mær út.
Indsendt af Ninna Hovsgarð í Hjøllum kl. 10.11 Ingen kommentarer:
lørdag den 25. juli 2009
Um meg...
Hey
Eg eri ikki komin heilt í verðina enn, men eg komi um tveir dagar (um alt gongur sum ætlað:-) ), og mamma og babba gleða seg, eisini sjálvt um tey eru eitt sindur spent og nervøs um hvussu alt fer at vera :-) - Men tað leggi eg onki í... eg geri sum eg vil inni í búkinum á mammu. Tað er soooo stuttligt at bólta rút herinni, sjálvt um her ikki er so nógv pláss longur... Um eg bólti serliga nógv hoyri eg hvussu mamma puffar utttanfyri - haldi hon heldur meg vera eitt sindur strævnan onkuntíð:) Men nú gleði eg meg mest at koma út at síggja verðina... vit síggjast:)
/Baby
Eg eri ikki komin heilt í verðina enn, men eg komi um tveir dagar (um alt gongur sum ætlað:-) ), og mamma og babba gleða seg, eisini sjálvt um tey eru eitt sindur spent og nervøs um hvussu alt fer at vera :-) - Men tað leggi eg onki í... eg geri sum eg vil inni í búkinum á mammu. Tað er soooo stuttligt at bólta rút herinni, sjálvt um her ikki er so nógv pláss longur... Um eg bólti serliga nógv hoyri eg hvussu mamma puffar utttanfyri - haldi hon heldur meg vera eitt sindur strævnan onkuntíð:) Men nú gleði eg meg mest at koma út at síggja verðina... vit síggjast:)
/Baby
Indsendt af Ninna Hovsgarð í Hjøllum kl. 22.03 Ingen kommentarer:
Abonner på: Indlæg (Atom)


text:
Søgan
Tónleikaundirvísing er ikki gomul í Føroyum, og áðrenn 1900 er lítið. ið bendir á, at slík undirvísing hevur verið. Onkur hevur ivaleyst verið, ið hevur dugað at spælt upp á okkurt ljóðføri, men ikki í tann mun, at tað hevur sett síni spor.
Harafturímóti hevur verið eitt ríkt “vokalt” sanglív, tá ið tað snýr seg um sálmasang, kingosang og kvøðing.
Tann fyrsti, ið vit við vissu kunnu siga, gjørdi nakað við tónleikaundirvísing í Havn var bakarin Georg Hansen, vanliga kallaður Bager Hansen. Hann kom av Bornholm til Havnar at baka umleið aldarskifti 18-1900. Hann var sera musikalskur og kundi spæla upp á nógv ljóðføri. Hann undirvísti í nógv ár í ymsum ljóðførum. Sambært William Heinesen kundi hann spæla upp á øll musikkinstrument, og einki er at taka seg aftur í, at hann hevur kveikt lív í tónleikaundirvísingina í Tórshavn.
Tíðliga í 20. øld vóru orkestur stovnað ymsastaðni í Føroyum. Tað fyrsta er Havnar Hornorkestur, ið bakar Hansen fekk stovnað í 1903 undir navninum “Tjaldur”, seinni er navnið broytt til Havnar Hornorkestur. Harmoniorkestri GHM varð stovnað í 1922 til minnis um bakar Hansen.
Orsøkin til, at horn/harmoniorkestrini eru drigin fram her, er, at her byrjar fyri ein stóran part “kvalifiserað” tónleikaundirvísing. Hægri tónleikaundirvísing frá 1950 til inn í 80árini fer, burtursæð frá Tórshavnar Musikkskúla, stórt sæð fram í horn/harmoniorkestrunum. Orkestrini settu høgt kvalifiseraðar lærarar, og tey, sum í hesum tíðarskeiði eru farin víðari undir tónleikaútbúgving á konservatoriir í okkara grannalondum komu fyri stórsta partin úr hesum orkestrunum.
Í 1942 varð TórshavnarMusikkskúli settur á stovn sum ein privatur skúli, og hevði hann eitt ávíst virksemi í Tórshavn, har hann gav frálæru í klaver og streingjainstrumentum.
Frá 50unum og inn í 80árini hevði hann av og á høgt útbúnar lærarar, men virksemi hansara røkk ikki út um Tórshavn og var nakað avmarkað, helst av fíggjarligum orsøkum. Í 1985 varð virksemi hansara yvirtikið av tí nýstovnaða Tórshavnar Musikkskúla hjá Tórshavnar Kommunu.
Í 60árunum setti landsstýrið eina ávísa upphædd á fíggjarlógina til tónleikaundirvísing. Henda upphædd var ætlað til læraralønir hjá teimum musikkskúlum, sum høvdu eina ávísa undirvísing, og til keyp av ljóðførum.
Henda skipan setti gongd á kvalifiseraða undirvísing, tí nú var partvíst fíggjarligt grundarlag fyri hesi. Horn/Harmoniorkestrini og kórini fingu sær venjara, og feløg fingu hjálp til at gjalda toll av ljóðførum. Musikkskúlar vóru settir á stovn ymsastaðni í landinum, men enn var tað alt ov stór fíggjarlig byrða hjá teimum ymsu orkestrunum og skúlunum, tí tey skuldu gjalda stórsta partin sjálvi, men treyðugt so, gongd var kom á, og hon helt fram.
Tá ið lógin um musikkskúlar varð viðtikin, fall henda konto burtur.
Í 1981 fekk Landsskúlafyrisitingin frá landsstýrismonnunum í fíggjar- og mentamálum álagt at skipa fyri einum Royndarmusikkskúla.
Skúlaárið 1981/82 vóru 2 fulltíðarstørv og 2 hálv størv sett innan Roynarmusikkskúlan – 2 størv í Havn 1/2 í Fuglafirði og eitt 1/2 starv, sum fevndi um Gøtu Leirvík og Fuglafjørð.
Áhugin fyri skúlanum gjørdist frá fyrsta degi stórur, men ógjørligt var at ganga øllum ynskjunum á møti. Roynt varð tó sum best at býta peningin millum teir ymsu musikkskúlarnar.
Skúlaárið 1983/84 vóru 14 lærarar í skipanini, og seinasta árið royndarmusikkskúlin virkaði vóru enn fleiri lærarar settir, men bert ein lítil partur av teimum næmingum, sum vildu hava eina kvalifiseraða tónleikaundirvísing, høvdu møguleikan.
Royndarmusikkskúlin hevði víst, at neyðugt var at fáa skipað viðurskifti á økinum. At tað var neyðugt var við eini lóg um musikkskúlar var øllum greitt.
Í 1983 varð nevnd sett at gera uppskot til lóg um musikkskúlar. Álitið varð handað Landsskúlaráðgevaranum í apríl 1984.
Nevndin hevði hugsað sær, at skúlarnir vóru skipaðir sum sjálvstøðugir kommununalir musikkskúlar, og at tað vóru kommunurnar, ið høvdu ábyrgdina, men uppskotið varð broytt soleiðis, at ein leiðari varð settur at samskipa lærarakreftirnar millum teir ymsu musikkskúlarnar, tí hildið varð, at skúlarnir ikki komu at hava nóg nógvar næmingar til ávís instrument, og neyðugt var við eini samskipan millum teir ymsu musikkskúlarnar.
7. juni 1984 kom í gildi lóg um stuðul til musikkskúlar.
Sambært hesi lóg skal skúlin geva vokal- og instrumentalundirvísing, undirvísing í samanspæli og –sangi.
Lærarnir skulu hava musikkpædagogisk prógv frá musikkkonservatorium ella aðra líknandi hægri útbúgving.
Ikki kann sigast annað enn, at Havnin hevur eitt ríkt tónleikalív, men júst hesin áhugin er størsti trupulleikin hjá musikkskúlanum, tí bíðilistarnir eru so langir. Tørvur er á fleiri tímum, fleiri lærarum og ikki minst á undirvísingarhølum, men sum við so mongum øðrum , so seta teir fíggjarligu karmarnir nøkur mørk.
Skúlin undirvísir í so at siga øllum ljóðførum, harumframt eisini í musikkteori, hoyrilæru og orkesturspæli. Skúlin á Frúutrøð hevur tann klassiska tónleikin, meðan tann rútmiski húsast í Skansastovu. Tórshavnar Musikkskúli hevur eisini miðnámstilboð og PO (fyrireikandi organist tilboð).
Umleið 630 næmingar fáa tónleikaundirvísing, og 43 lærarar undirvísa við musikkskúlan, nakrir partíð.
Alt hetta vísir, at tørvur er á undirvísingarhølum, tí umstøðurnar eru ikki tær bestu, sum er, men væntandi verður í næstum nýggjur musikkskúlin bygdur úti á Landavegnum.


text:
Oyðubløð
Her finnur tú eitt yvirlit yvir øll oyðubløð til borgaran í kommununi.
Ymiskt:
Umsókn um barnaansing HER
Umsókn um frípláss
Umsókn um byggiloyvi
Umsókn um grundstykki
Umsókn um at brenna nýggjársbál
Sosiala deild:
Flyting v.m.:
Tilflytingarskjal í sambandi við millumnorðurlendska bústaðarflyting til Føroyar.
Frásøgn um búflyting úr einari kommunu í aðara.
Frásøgn um búflyting í kommununi.
Frásøgn um flyting til Føroya fyri ikki norðurlendskar ríkisborgarar.
Frásøgn um flyting úr Føroyum til onnur lond enn norðurlond.


text:
Langasandur
Fyrstu fólkini búsettust á Langasandi, tá ið bóndin Á Bø í Haldórsvík, Joen Joensen, fekk hagan býttan frá í 1839. Hagin er tríggjar merkur av landsjørð.
Bygdin ber navn eftir sandinum fram við sjóvarmálanum, og við tíðini er fitt av lendi lagt inn úr haganum, hóast fólkatalið hevur verið rættiliga avmarkað og bygdin hevur verið fyri bakkøstum. Á Gjánoyri, sum liggur stutt sunnan fyri Langasand, bygdu norðmenn, við tí navnframa Grøn á odda, um aldarskiftið hvalastøð. Nógv virksemi var her í eitt tíðarskeið, men í dag sæst nær um ongin farleið frá hesi áhugaverdu tíðini í føroyskari vinnulívssøgu. Tá ið hvalaveiðan minkaði aftaná 1. heimsbardaga, vóru bygningar og útgerð tikin niður og oyran fekk náttúruna óspilta aftur.
Ábyrgdarpersónur
Ábyrgdarpersónur fyri at savna saman staðarnøvn fyri bygdina Langasand er Bjørgheðin Jacobsen. Bjørgheðin er føddur í 1939 og uppvaksin á Langasandi. Hann er útbúgvin lærari og hevur haft stóran áhuga fyri staðarnøvnum.
Grundarlag fyri at seta staðarnøvn á kort hevur verði ársarbeiði í søgu, sum hann gjørdi í 1978. Tá skrivaði hann um staðarnøvn á Langasandi.
Síðan við staðanøvnum eitur sunda.kort.fo. Legg til merkis, at síðan riggar ikki við internetexplorer browsara. Vit viðmæla at brúka google chrome.


text:
Á mentanarvikuni í Runavíkar kommunu, verður ein spennandi fyrilestur á bókasavninum.
Altjóða bókadagin, 23. apríl, verður sjóneykan sett á bókina “Heimurin, ið var” hjá Stefan Zweig.
Knút Olsen fer at greiða frá um bókina, ferðina, hann gjørdi til Eysturríkis og arbeiðið við at umseta bókina.
Jógvan D. Hansen, heimspekingur, fer at tosa um bókina í einum heimspekiligum ljósi.
Kári Sverrisson fer at spæla nøkur løg.
Ein góður dussur verður sjálvandi eisini at fáa.
« Súkklan kom til Skálafjørðin – og er farin víðari! Filmssýning: Stefan Zweig »


text:
Navn og endamál
1. grein
Felagsins navn er L/F Interkommunali Renovatiónsfelagsskapurin, stuttstavað IRF.
Heimstaður felagsins er Leirvík. Felagið er lutafelag og er skuldbindingin avmarkað fyri lutaeigararnar (sí grein 4).
2. grein
Felagsins endamál er:
• at virka fyri at burturkast og annað órudd verður beint burtur, so dálking av umhvørvi heldur uppat.
• at løgtingslóg nr. 48 frá 9. juli 1970 um náttúrufriðing og løgtingslóg nr. 134 frá 29. oktober 1988 um umhvørvisvernd verða hildnar, og um gjørligt, at fáa framleiðslu í lag í sambandi við frammanfyri nevnda endamál.
Limaskapur
3. grein
Allar kommunur í Føroyum kunnu gerast lutaeigarar í felagnum.
4. grein
Lutaeigararnir eru ognarar í felagnum í mun til íbúgvaratalið í kommununi, og hava teir ikki, hvørki innanfelags ella uttanfelags nakra ábyrgd av skyldum felagsins, uttan við tí limagjaldi, ið niðanfyri er ásett.
Lutaeigararnir borga pro rata – í mun til íbúgvaratalið við ársenda – fyri tær árligu útreiðslurnar til rentu og avdrátt av møguligum lánum felagsins.
5. grein
Limirnir gjalda aconto hvønn mánað 1/12 av metta samlaða árliga limagjaldinum, soleiðis sum hetta er ásett í fíggjarætlanini, (sí grein 7).
Tá ið roknskaparárið er farið, verður limagjaldið endaliga regulerað.
6. grein
Felagið hevur skyldu at taka ímóti øllum burturkasti.
Nevndin hevur heimild at seta nærri reglur hvussu innsavnanin, burturkoyringin og viðgerðin verður skipað.
Aðalfundurin
7. grein
Aðalfundurin, har allir lutaeigararnir eiga rætt at møta, er evsta vald í felagnum. Tað er ikki loyvt at geva øðrum lutaeigara fulltrú at møta sína vegna.
Aðalfundurin verður hildin á hvørjum ári, áðrenn 1. mai.
Fundarboð frá felagnum til lutaeigararnar skulu sendast hvørjum einstøkum lutaeigara skrivliga saman við dagsskrá og fíggjarætlan fyri komandi ár.
Nevndin boðar til fundar við tilskilan av tíð, stað og dagsskrá í minsta lagi 4 vikur frammanundan.
Dagsskrá fyri ársaðalfundin er henda:
• Framløga um virki felagsins í farna roknskaparári.
• Framløga av grannskoðaðum ársroknskapi til góðkenningar.
• Val av nevnd, sí (grein 14).
• Val av grannskoðara, ið skal vera ríkisviðurkendur.
• Framløga av fíggjarætlan fyri komandi ár til góðkenningar.
• Mál, sum nevndin ella lutaeigararnir vilja hava til viðgerðar.
8. grein
Allir lutaeigarar eiga rætt til skrivliga at bera fram uppskot til viðgerðar á aðalfundinum. Hesi uppskot skulu setast á dagsskrá til fyrsta aðalfundin, sum hildin verður í fyrsta lagi 5 vikur aftaná at uppskotið er latið inn.
9. grein
Eykaaðalfundur verður lýstur, tá ið nevndin ella ein aðalfundur krevur hetta, ella eisini tá ið lutaeigarar, ið tilsamans hava í minsta lagi 1/4 av atkvøðutalinum, skrivliga krevja hetta, til viðgerðar av einum evni, ið samstundis verður tilskilað.
10. grein
Í seinasta lagi 8 dagar undan hvørjum aðalfundi skal á skrivstovu felagsins leggjast fyri lutaeigararnar, dagsskrá og fullfíggjað uppskot, sum leggjast skulu fyri aðalfundin, og til vanligan aðalfund, eisini ársroknskapurin og fíggjarætlan.
11. grein
Aðalfundurin velur eftir uppskoti frá nevndini ein orðstýrara.
12. grein
Á aðalfundinum verða øll mál avgjørd við vanligum atkvøðumeiriluta, og hava limirnir eins nógvar atkvøður sum íbúgvarar eru í kommununi.
Skulu samtyktir gerast um broytingar av felagslógini ella avtøka av felagnum, krevst, at í minsta lagi ¾ av atkvøðutalinum er umboðaðir, og má viðtøka, fyri at vera gyldug, vera samtykt við 3/5 av greiddum atkvøðum.
Er fundurin ikki viðtøkuførur, verður nýggjur fundur 14 dagar seinni, og er hesin viðtøkuførur uttan mun til, hvussu nógvar atkvøður eru umboðaðar.
Samtykt skal tó vera við 3/5 av greiddum atkvøðum.
Áðrenn aðalfundin, sendir hvør lutaeigari fulltrúarváttan til felagsins skrivstovu, har sagt verður frá hvør umboðar limin. Orðstýrarin kannar eftir, at møtt er smb. fulltrúarváttaninar.
13. grein
Øll atkvøðugreiðsla fer fram skrivliga, uttan so at fundurin velur annan atkvøðugreiðsluhátt.
Nevndin
14. grein
Í nevndina verða valdir seks limir, ið eru kommunustýrislimir, og sita fyri eitt valskeið ísenn og verða valdir eftir hesum reglum:
• Limakommunurnar í Norðoyggjum velja ein,
• Limakommunurnar í Eysturoy, tó ikki Sunda kommuna, velja ein,
• Limakommunurnar í Streymoy saman við Sunda kommunu velja ein,
• Limakommunurnar í Vágum velja ein,
• Limakommunurnar í Sandoy og Skúvoy velja ein og
• Limakommunurnar í Suðuroy velja ein.
Nevndin skipar seg sjálv við formanni og næstformanni.
Um atkvøður standa á jøvnum, skal formansins atkvøða verða avgerandi.Tiltakslimur verður valdur sambært stk. 2, og tekur hesin sæti í nevndini, tá einum nevndarlimi berst frá.
Nevndin kann seta stjóra, og hevur meðan eingin stjóri er settur leiðsluna av felagnum.
15. grein
Nevndin heldur fund, so ofta formaðurin ella stjórin halda tað vera neyðugt, ella um ein av hinum nevndarlimunum ynskir tað.
16. grein
Nevndin er viðtøkufør, um í minstalagi 2/3 av nevndarlimunum eru á fundi.
Veðseting
17. grein
Felagið verður bundið við undirskrift av felagsins stjóra ella 2 nevndarlimum.
Til at seta í veð, selja ella keypa fasta ogn krevst nevndarsamtykt. Skjølini skulu undirskrivast antin av nevndarformanninum ella stjóranum.
Fundarumrøður og viðtøkur verða skrivaðar í bók, sum verður undirskrivað av øllum nevndarlimunum og stjóra.
Roknskapur
18. grein
Roknskaparárið er frá 1. januar til 31. desember.
19. grein
Á hvørjum vanligum aðalfundi verður valdur ein grannskoðari til at kanna roknskapin og meta hann saman við bøkurnar, hann skal vera ríkisviðurkendur.
Samsýningin til grannskoðara verður avgjørd av nevndini.
20. grein
Roknskapurin skal, áðrenn 1. mars, verða latin frá nevndini til grannskoðaran, sum í seinasta lagi 2 vikur aftaná skal greiða grannskoðanina úr hondum og senda nevndini roknskapin saman við møguligum viðmerkingum.
Uppsøgn av limaskapi
21. grein
Limur kann ikki ganga úr felagnum uttan at hava verið limur í 10 ár. Aftaná hetta tíðarskeið kann hann ganga úr felagnum við skrivliga at boða frá við eitt ára freist til 1. januar í komandi ári.
Tá limur fer úr felagnum, verður ein fíggjarlig uppgerð gjørd við støði í seinast góðkendu fíggjarstøðu hjá felagnum, og hevur limurin tá skyldu til at rinda sín – eftir fólkatalinum – lutfalsliga part av netto fíggjarskuldini hjá felagnum. Netto fíggjarskuldin verður í hesum sambandi gjørd upp sum samlaða virðið av fíggjarligu skyldum felagsins við frádrátti av gjaldføri og aðrari fíggjarligari áogn, meðan virðið av materiellu- og immateriellu aktivum felagsins verða ikki tald við í uppgerðini. Eru fíggjarligu skyldur felagsins minni enn fíggjarliga ogn sambært omanfyri standandi, verður munurin eftir sama lutfalli sum ásett omanfyri at gjalda út til limin.
Trætumál
22. grein
Øll trætumál millum felagsskapin og teir einstøku limirnar verða at loysa við gerðadómi. Felagsskapurin og limirnir nevna upp hvør sín gerðardómara. Kunnu gerðardómararnir ikki greiða trætumálið, verður tað at avgera av einum ástøðumanni, sum valdur er av Sorinskrivaranum. Hvørki gerðardómararnir ella ástøðumaðurin mugu vera limir í ella í tænastu hjá felagnum ella nøkrum limi.
Gerðardómurin avgerð sjálvur, hvør skal gjalda útreiðslurnar, sum standast av honum.
23. grein
Svíkur limur skyldur sínar eftir hesi lóg og teimum ásetingum, ið gjørdar verða sambært hesi lóg, sum nevndar eru í grein 5 og 6, kann nevndin døma hann í sekt. Sektin fellur til felagið.
Hvør nevndaravgerð eftir hesi grein kann leggjast undir gerðardómin, sambært gr. 22.
Áðrenn avgerð verður tikin um viðurskifti, ið kunnu volda, at limur kemur undir sekt, kann hann krevja, at klagan verður løgd fyri hann, og eigur hann tá at fáa høvi til annaðhvørt skrivliga ella munnliga at flyta fram sína undanførslu.
Soleiðis samtykt á stovnandi aðalfundi 19. mars 1979 við seinni broytingum til og við aðalfundinum 5. juni 1981, 16. juni 1989, 19. november 1990, 29. apríl 1999, 9. mars 2001, 4. okt. 2002, 9. mai 2003 og 29. okt. 2004.


text:
Ikki eigur at smíða nøgluna fyrr enn bátin.
Eingin setur inn á einum streymtanga.
Verstur brandur liggur longst á eldi.
Ofta nýtst ilt av bræði.
Í sambandi við verkætlanina hjá Fróðskaparsetrinum o.ø. at menna føroysk rættstavara-amboð til teldu, sum kunnu takast niður ókeypis frá www.stava.fo, ger Orðabókagrunnurin nú orðalistan tøkan til fría nýtslu undir Open Source treytum, t.v.s. at einhvør kann avrita listan, broyta hann um neyðugt og nýta hann til ymisk endamál uttan at gera seg inn á upphavsrættin til hendan frumlista, so leingi tað er gjørt í samsvar við niðanfyri nevnda lisens.
Tað er ynskiligt, men ikki krav at tey, ið nýta listan, boða Orðabókagrunninum frá hesum við stuttari frágreiðing um endamálið. Vónin er, at hetta átak verður til gagns fyri onnur, sum fáast við at føroyska telduskipanir av ymsum slag, og áhugavert verður at frætta, um so verður.
Listin er rættlisin, men verður annars ikki dagførdur, uttan tá ið Orðabókagrunnurin boðar frá tí.
Gev gætur: Hetta tilfar er lisenserað undir Creative Commons Attribution-ShareAlike 3.0 Unported Licens. Nýtsla av tilfarinum skal fara fram í tráð við hendan lisens og við greiðum ávísingum til bæði lisensin og til Orðabókagrunnin sum ánara av frumtilfarinum.


text:
Danjal av Rana 24.01.2018 (19:17)
Konni Kass fekk fyrstu virðislønina
Konni Kass hevur í dag fingið virðislønina til ungt listafólk.
Hon er spádd eina bjarta framtíð og hevur verið nógv at hoyrt í útvarpinum seinastu árini.
Í novembur 2016 gav hon fyrstu útgávuna, Haphe, út, og á FMA 2017 varð hon kosin Ársins nýggja navn. Konni Kass hevur eisini spælt á virdum tiltøkum í Týsklandi, Íslandi og Danmark. Í føroyskum útvarpi hava fólk helst hoyrt sangir sum Surrender, Sounds og Time. Hon syngur sjálv og spælir saksofon á løgunum hjá sær.
- Fyri miðvísa, listaliga og evnaríka arbeiði sítt fær Konni Kass virðislønina fyri ungt listafólk 2017, segði Rigmor Dam, landsstýriskvinna, sum eisini kundi avdúka, at Konni Kass er farin undir at gera næstu útgávu sína.
- Eg havi skrivað løg tá eg var glað og tá eg var kedd, og á tann hátt skapa ein tónleikaheim, sum eg trívist í, og kann hvørva í, um neyðugt. Taå er stuttligt at hoyra, at onnur dáma tað og kenna seg aftur í hesum heiminum, segði Konni Kass.
Hon viðmerkti eisini, at tað var stuttligt, at virðislønin bleiv handað í Miðvági, tí tað var har, hon fyrstu ferð sang á palli, sum 12 ára gomul í Nósa Grand Prix.
Konni Kass fer við bólki á konsertferð í Sveis og vitjar eisini í Oslo seinni í ár.
Virðislønin til ungt listafólk er 50.000 krónur. Tað var Rigmor Dam, landsstýriskvinna, sum handaði Konni Kass virðislønina.
Undanfarin ár hava Anna Malan Jógvansdóttir (2016), Andrias Høgenni (2015), Mathias Kapnas (2014), Trygvi Danielsen (2013), Silja Strøm (2012) og Sakaris Stórá (2011).
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Vilmund Jacobsen 09.08.2018 (23:09)
- Tað er bara so spennandi
Jógvan Hansen, barberur á Høgabóli og konan, Sunneva Dalsgaard Hansen, sum arbeiddi á sýsluskrivstovuni í Runavík í fleiri ár, dáma væl at flóta í bátinum, tey eiga.
Tá løtur eru, eru tey javnan á floti, og soleiðis var eisini í góðveðrinum í dag.
Tey royndu á leiðini milum Leitini, tey rópa. Hetta er undir linjunum millum Leirvík og Klaksvík. Tey halda feriu í bátinum og lógu í kvøld í Leirvík.
- Tungt var at draga hendan toskin av 100 metra dýpi við hondsnellu. Men, tað er bara so spennandi, sigur Sunneva Dalsgaard Hansen á sínari Facebook-síðu í dag.
Við In.fo sigur hon í kvøld, at tað var hon, ið fekk góða toskin, sum var 90 sentimetrar langur og vigaði 12 pund kruvdur.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Hallur av Rana 10.08.2018 (10:19)
Útstykkja fyri 37 milliónir krónur
Runavíkar kommuna skrivaði í gjár undir sáttmála við smápartafelagið RTS Contractors, ið hevur fingið uppgáva at gera útstykkingina í Leitinum í Saltangará. Smápartafelagið átti lægsta tilboðið upp á arbeiðið, ið verður mett at kosta kommununi 37 milliónir krónur. Tað skrivar runavik.fo.
Sambært avtaluni skal øll verkætlanin verða liðug í 2020, meðan fyrsti parturin longur skal verða klárur um eitt ár. Men talan verður um eina broytta verkætlan, upplýsir kommunan.
- Eftir at saðlað varð um frá vinnara verkætlanini í norðurlendsku arkitektakappingini, tí hon bar ikki á mál, var heitt á Ósbjørn Jacobsen, arkitekt í Syðrugøtu, um at tekna ein býling inn í økið, sum kommunan átti. EM Ráðgeving í Saltangará fór síðani undir at neyvætla, og eftir tað var arbeiðið boðið út, skrivar kommunan.
Runavíkar kommuna væntar, at hon við nýggju útstykkingini fer at nøkta eftirspurningin eftir grundstykkjum í eina tíð.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Orð og lag: C. E. Brown
Týtt: Kajfinn Hammer
1. Ein Frelsara signaðan, dýran eg fann,
ein Loysnari er Hann mær við!
Útloystur frá dómi ígjøgnum Hans blóð
eg nú havi varandi frið.
Niðurlag: Signaðan frið, himmalskan frið,
frið, sum ei verðin mær gav!
Tá Hann sál mína førdi frá myrkri til ljós,
fekk eg ævigan, himmalskan frið.
2. Øll órógv, sum plágaði hart mína sál,
Hans Orð bræddi burt eins og gler.
Hans friður er betri enn alt mær er kent,
Hans gleði hin besta í verð.
3. Eg gevi til Jesus, mín Meistara, alt
mítt lív, mínar gávur, mítt verk;
og ganga ta leið, Hann mær vísti, eg vil,
og gera Hans vilja og verk.


text:
Nýtt skeið um mannarættindi og religión á Setrinum
Fyrst í februar byrjar nýtt skeið við heitinum “mannarættindi, religión og politikkur” á Søgu-og Samfelagsdeildini. Heini í Skorini samskipar skeiðið á bachelorstigi á 10 ECTS, sum endar seinast í mars og er opið fyri almenninginum.
Hvat er mannarættur? Hvaðani stava idealini um t.d. trúarfrælsi, talufrælsi og javnrættindi? Er religión ein viðspælari ella ein mótspælari, tá altjóða samtykt mannarættindi skulu setast í verk? Er tað yvirhøvur gjørligt at implementera “universell” rættindi í einum multikulturellum heimi við so fjølbroyttum mentanum, søgu, trúgv og tradisjónum? Ella eru øll rættindi relativ í mun til tíð, stað og trúgv?
Hesir spurningar fara at mynda nýggja skeiðið á bachelor-stigi á Søgu- og Samfelagsdeildini á Fróðskaparsetrinum, sum ber heitið “Mannarættindi, religión og politikkur”. Skeiðið viðger samanspælið og spenningarnar ímillum religión og mannarættindi, og við aktuellum dømum úti og heima lýsir skeiðið, hvussu altjóða normar verða til, hvussu mótstríðandi hugsjónir og lívsáskoðanir kappast um at mynda galdandi rætt, og hvussu hesar ósemjur mynda bæði altjóða og nasjonalan politikk.
Heini í Skorini hevur samskipað skeiðið og verður eisini høvuðsundirvísari, og gestaundirvísararar vera m.a. Bárður Larsen, løgfrøðingur, og Jógvan D. Hansen, heimspekingur. Talan er um eitt tvørvísindaligt skeið, sum kombinerar politiska teori, filosofi, søgu og løgfrøði. Endamálið er at geva tí lesandi innlit í hugtøk og ástøði um mannarættindi og skilja spenningarnar ímillum hugtøk sum sekularisering og átrúnað, universalismu og relativismu, rættindi og skyldur, einstaklingin og samfelagið.
Skeiðið byrjar fyrst í februar, og dupulttímar eru á skránni hvønn mikudag og fríggjadag frá 10-12. Skeiðið endar við munnligari roynd seinast í mars. Kostnaðurin fyri skeiðið er 2000 kr., og áhugað kunnu venda sær til:
sigridj@setur.fo
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Sverri Egholm
22.03.2018 - 00:02
Tíðindi > Samfelag & Politikkur > Landspolitikkur
Fleiri ferðir hevur verið ført fram, at Sjálvstýri skal vera á veg upp í samgonguna. Í kvøld hevur flokkurin tingast við samgonguna, sum leitar eftir fleiri beinum at standa á, um møguliga
Men Sjálvstýri fer ikki upp í samgonguna, staðfestir Jógvan Skorheim, formaður í Sjálvstýri, í telduposti til Portalin í kvøld.
- Tá hendan samgongan varð skipað, skilti fiskivinnupolitikkurin samgonguna og Sjálvstýri, og tað má eg staðfesta, at tað ger hann enn, sigur hann.
Sambært Jógvani Skorheim hevur fiskivinnunýskipanin skapt stóran ótryggleika í vinnuni, og enn er ov tíðliga at síggja avleiðingarnar. Tí er tað ikki løtan, at koma við fleiri broytingum.
- Til dømist kunnu vit ikki taka undir við tí uppskoti um veiðugjald, sum í dag liggur í løgtinginum, og ei heldur, at farið verður til eina kvotaskipan fyri heimaflotan.
- Hetta skilir samgonguna og okkum framvegis, og tískil kann eingin semja gerast um samgongusamstarv, sigur Jógvan Skorheim.
Sostatt bendir einki á, at smala samgongan fær nakra hjálp frá Sjálvstýri á hesum sinni.


text:
Fiskivinnan í fokus í Brússel22-04-2008
Føroyska fiskivinnan er væl umboðað á fiskivinnumessuni ESE í Brússel í hesum døgum
Føroya størsta blaðsamtak er veruleiki16-04-2008
Eik Investment Banking stóð fyri handlinum, nú Dimmalætting hevur keypt Vinnuvitan og Vikublaðið. Burturúr er komið Føroya størsta blaðsamtak
"Fantastiska góðir filmar"14-04-2008
Føroyingar og útlendingar hava latið sera forkunnugt og virðismikið filmstilfar inn til filmsverkætlanina "Føroyskar Søgur"
Partaeigarar 81 mió.kr. í vinningsbýti14-04-2008
Á ársaðalfundi í Eik er avgjørt at útgjalda partaeigarum tilsamans góðar 81 mió.kr. í vinningsbýti. Formansskapurin í nevndini er óbroyttur eftir ársaðalfundin
Nýggj starvsfólkavald umboð í nevndini10-04-2008
Starvsfólkini í Eik hava verið á val og valt umboð í nevndina fyri Eik Banka. Tríggir nevndarlimir vórðu afturvaldir og ein limur er nývaldur


text:
Orð og lag: James Milton Black
Týtt: Victor Danielsen
1. Tá basúnin ein dag ljóða skal, og tíðin úti er,
tá hin fagri morgun rennur upp við frið,
tá ið Harrin kemur niður, og øll síni heim hann ber,
tá hin frelsti skarin savnast, eri eg við.
Niðurlag:
Tá hin frelsti skarin savnast,
tá hin frelsti skarin savnast,
tá hin frelsti skarin savnast,
tá hin frelsti skarin savnast, eri eg við.
2. Áh, hin morgun, tá ið hvør, í Kristi doyði, rísa skal
og skal standa uppi har – eitt ótalt lið!
Tá ið síni øll á jørð hann heintar heim í høgan sal,
tá hin frelsti skarin savnast, eri eg við.
3. Lat meg virka fyri Harran tá – ja, bæði nátt og dag!
Áh, mín sál, fall ei í fátt, men vak og bið!
Tá so Jesus tekur síni heim av hesum stríðsins stað,
tá hin frelsti skarin savnast, eri eg við.


text:
Ingi Samuelsen
14.04.2018 - 11:54
Tíðindi > Uttanlands - Kríggj
Forsetin í Russlandi, Vladimir Putin, krevur nú at trygdarráðið hjá ST verður kallað inn til skundfundar eftir at USA, Bretland og Frakland í nátt framdu eitt samskipað álop á Sýria. Tað skriva tíðindastovurnar AP og AFP í dag.
Hernaðarlitu tiltøkini í nátt møta mótstøðu fleiri staðir úr Russlandi. Anatoly Antonov, russiskur sendiharri í USA sigur, at atgerðirnar fáa avleiðingar, og at ábyrgdin verður løgd í Washington, London og Paris.
- At gera rissiska forsetan firtnan kann ikki góðtakast. USA, sum eigur heimsins størstu goymslu av evnafrøðiligum vápnum, hevur ongan rætt til at havast at øðrum londum, sigur hann millum annað í eini útsøgn, ið er almannakunngjørd á CNN.
Maria Zakharova, ið er talskvinna fyri russiska verjumálaráðið, sigur í eini fráboðan, at álopið rakti Sýria, tá ”landið endiliga hevði ein møguleika fyri friði”. Hon ákærir samstundis Hvítu Húsini fyri at lata seg stýra av fjølmiðlunum, skrivar tv2.dk.
Sambært einum talsmanni fyri sýriska forsetan, Bashar al-Assad, varð landið rakt av 30 rakettum. Sambært honum varð ein triðingur av teimum skotin niður, skrivar Reuters.
Forseti Fraklands, Emmanuel Macron sigur, at markið, sum Frakland setti í mai mánaði í gjør, er nátt.
- Tí eg gav fronsku deildunum boð um at fara til verka í nátt sum partur av altjóða tiltøkunum saman við USA og Stórabretlandi. Álopið var vent móti loyniligum evnafrøðiligum vápnagoymslum hjá sýrisu stjórnini, sigur hann.
Í eini røðu í Hvítu Húsunum í nátt greiddi Donald Trump, forseti, frá hví hann hevði givið boð um at leypa á.
- Eg gav okkara deildum boð um at seta í verk neyv álop, vend móti evnafrøðiligu vápnagoymslunum hjá Bashar al-Assad, forseta.
- Endamálið við okkara gerðum í kvøld er at tey skulu hava ræðandi ávirkan mótvegis framleiðslu, útbreiðslu og brúki av evnafrøðiligum vápnum, segði Trump.
Les eisini: USA, Bretland og Frakland lupu á Sýria í nátt


text:
Orð: Valdimar Briem
Lag: A.P. Bergreen
Týtt: Robert Joensen
1. Nú árið tað hvarv og fór undir kav,
og aldri tað aftur kann leita.
Nú horvin tann gleði og tregi, tað gav;
tað samfast er runnið í aldanna hav.
Vit rúm tí í minninum veita.
2. Men hvat er at minnast? Og hvat er tað tó,
tú helst skal í minninum goyma,
nú árið mót fjarløgdu leiðunum vóð?
Tað mesta er horvið í gloymskunnar sjó;
– ei miskunn várs Guðs er at gloyma.
3. Hon birtist á vári sum vermandi sól,
sum gróður í summarsins líðum,
um heystið í stormi sum skjøldur og skjól,
sum skínandi himin og gleðirík jól
á vetrarins frostkendu tíðum.
4. Hon birtist og roynist sum svalandi lind
á glitrandi sólføgrum degi.
Hon birtist sum vernd fyri trega og synd,
hon birtist tó skærast sum frelsarans mynd,
sum lýsir oss lívsleið á vegi.
5. Nú tøkk fái Guð fyri gleðiligt ár
og góðar og grógvandi tíðir!
Nú tøkk fái Guð, at grødd vórðu sár,
og tøkk fái Guð, at sum døgg hvurvu tár!
Alt broyttist til signing um síðir.
6. Ja, veit okkum, Drottur, eitt góðskufult ár
og góðar og signaðar tíðir!
Veit himniska døgg gjøgnum harmanna tár,
veit himniskan frið fyri frelsarans sár
og ævi í himni um síðir!


text:
Tróndur Arge 03.11.2017 (17:17)
HB hevur sett nýggjan venjara
Havnar Bóltfelag hevur í dag kunngjørt, at felagið hevur sett nýggjan venjara fyri komandi kappingarár. Talan er um 48 ára gamla Heimir Guðjónsson, sum seinastu tíggju árini hevur verið venjari hjá íslendska toppfelagnum, FH.
In.fo hevur fylgt gongdini um nýggja venjaran hjá HB allan vegin. Fyrstu tíðindini vóru, at hann var í sambandi við Víking, men tað kom ongantíð til samráðingar. Hóast Heimir Guðjósson tá segði við íslendskar miðlar, at hann einki visti um nakran áhuga úr Føroyum, so var hann í landinum fáa dagar seinni.
Tá var tað Kaj Leo H. Johannesen, formaður í HB, sum tók ímóti á flogvøllinum. Partarnir fóru síðani í SMS at samráðast. Tað hevur síðani ljóðað, at svar skuldi koma í vikuni. Nú er so greitt, at íslendski venjarin er sinnaður at blíva venjari í Føroyum, og tekur við í HB komandi kappingarár.
Óvissa um spælarar
Tað hevur verið stór óvissa um HB eftir kappingarenda. Liðskiparin seinnu árini, Jóhan Troest Davidsen, hevur skift til NSÍ, meðan Ári M. Jónsson, einasti spælarin úr HB á ársins liði, royndarvenur í Noreg. Hartil hava spælarar sum Teitur M. Gestsson og Aleksandar Stankov (Norðlýsið) sátt iva um framtíðina í HB, meðan Bartal Wardum heldur ikki hevur longt sáttmálan. Eisini hevur Rókur av Fløtum Jespersen boðað frá, at hann ikki spælir komandi kappingarár.
Einasta tilgongdin er Dan í Soylu, sum kemur frá EB/Streymi. Hartil kemur Ari M. Olsen aftur, eftir at hava verið útleigaður til júst EB/Streym. Hetta er annað árið á rað, at HB ikki kemur út í Evropa og er ósannlíkt, at felagið hevur nógvar pengar at brúka upp á spælarar.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Barbara Holm 25.12.2016 (23:34)
Millum 130 og 150 skaðar í miðstaðarøkinum
- Vit hava ikki eitt greitt yvirlit, men tað er áleið 130 – 150 skaðar fráboðaðir, sigur Kristján Eiriksson, vakthavandi sløkkiliðsmaður í Havn.
Støðan í Havnini hevur verið katastrofal í dag.
Um 14 tíðina í dag mistu tey tamarhaldið á støðuni, tí so nógvar fráboðanir komu inn, at ógjørligt var at halda stýr á øllum. Men so vóru eyka fólk tilkallað og síðani hava tey megnað at hildið eitt yvirlit yvir støðuni.
Í alt hava verið áleið 130 – 150 skaðar í miðstaðarøkinum.
- Tað eru fleiri støð vit ikki sleppa til. Til dømis hava vit verið fleiri ferðir hjá Wenzel í dag, men vit kunnu einki gera sum nú er. Tað sama er í einum bygningi í Norðadali, har vit ikki sleppa til, men ein einsamallur maður stríðist við at fáa uppá pláss nú, sigur Kristján Eiriksson.
Borgarar hava ringt inn allan dagin og í skrivandi stund fær sløkkiliðið í Havn áleið 3-4 fráboðanir um tíman.
- Eg havi sent teir flestu heim at sova, tí vit skulu ivaleyst aftur til arbeiðis í kvøld, tá ið ódnin herjar á aftur, sigur Kristján Eiriksson.
Hann hevur sjálvur sitið við telefonina síðani klokkan 10 í morgun og skal sita til klokkan 10 í morgin.
- Eg vóni man fær ein blund nú, men annars eru vit klárir, um nakað skuldi hent, sigur hann.
Myndina eigur Ingi Sørensen.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tá sjógvur er dálkaður við olju, ella vandi er fyri oljudálking, eigur MRCC-Tórshavn at verða fráboðað.
MRCC-Tórshavn boðar síðani Landsverk, Umhvørvisstovuni, Fiskiveiðueftirlitinum, Heilsufrøðiligu starvsstovuni, avvarðandi kommunu og øðrum viðkomandi myndugleikum frá.
Umhvørvisstovan ger árligar uppgerðir yvir fráboðan av oljudálkingum á sjónum, sum koma frá MRCC. Sí mynd niðanfyri.
Síðani 2001 hevur talið á fráboðanum verið millum 5 og 40. Burtursæð frá í 2014, hevur talið av fráboðanum verið á leið 10. Í 2011 kom fyri fyrstu ferð ein fráboðan um at vandi var fyri oljudálking.
Kelda: Umhvørvisstovan
Les meira um oljudálkingar her og um kanningar, sum eru gjørdar í sambandi við oljudálking, her.
Ynskir tú fleiri upplýsingar um oljudálkingar, so ring til Umhvørvisstovuna, tlf. 342400 ella send okkum ein teldupost us@us.fo.


text:
Tíðindi - 30. juni 2014
Í dag verður farið undir arbeiðið at gera eystaru síðu við Tórsvøll
Í dag verður farið undir næsta byggistig av útbyggingini av Tórsvølli, tá ið spakin verður settur í fyri nýggja skýlinum við eystaru síðu av Tórsvølli
Tórshavnar býráð samtykti herfyri at gera sáttmála við J & K Petersen um víðkan av verandi arbeiði á syðru síðu við Tórsvøll til eisini at gera eystaru síðu. Sáttmálin varð undirskrivaður 19. juni millum kommununa, Fótbóltssamband Føroya og J&K Petersen.
Í dag verður farið undir arbeiðið, og kl 13:15 fara borgarstjórin, Heðin Mortensen, og varaforsetin í FSF, Róin Schrøter, at loysa fyrsta flagið til nýggja skýlið, sum verður á eystaru síðu á Tórsvølli
Tá kunnu umleið 2700 áskoðarar afturat verða undir taki, tá landsdystir, konsertir ella onnur tiltøk eru á vøllinum á Tórsvølli, afturat teimum 900 sum koma undir tak, tá syðra síða verður liðug í september í ár.
Tað hevur allatíðina verið ætlanin, at Tórsvøllur skal gerast multifunktionellur, og ikki bert til landsdystir og fótbólt, hóast tað tó vil verða størsti parturin av virkseminum har.
Hetta er liður í eini ætlan, sum er býtt upp í fleiri byggistig, til tess at gera Tórsvøll til tjóðarstadion, sum lýkur tey krøv, sum UEFA og FIFA seta til slík stadion. Tá eystara síða er liðug, manglar bert uttanumøkið, vestara skýlið og bygging omaná Fimi, til at talan er um eitt fullfíggjað stadion, sum lýkur øll neyðugu krøvini fyri, at Føroyar kunnu spæla sínar landsdystir í Føroyum.
Eystara síða, sum nú fer í gongd, verður útgjørd við hóskandi umstøðum at veita áskoðarum tænastur – eitt nú sølubúðir, toilett og annað. Tveir landsdystir verða seinni í ár, meðan arbeiðið er í gongd, og ein næsta ár. Hædd er tó tikin fyri hesum í tíðarætlanini, og gongst sum ætlað standa sperrurnar uppi longu áðrenn árskiftið.
Alt arbeiðið verður liðugt í mai 2015 áðrenn heimadysturin móti Grikkalandi verður 13. juni komandi ár.
Sunnari endi, sum er í gerð, og eystara skýlið kosta góðar 84 milliónir krónur, alt íroknað við mvg. Tórshavnar kommuna og Fótbóltssamband Føroya hava avtalað at býta kostnaðin í millum sín, helvt um helvt. Eystara skýlið kostar alt íroknað við mvg. 40,2 milliónir krónur.


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
fredag den 10. december 2004
Hví vil Landsbankin vera óheftur stovnur?
Danski tjóðbankastjórin Bodil Nyboe Andersen hevur gjørt greitt, at Landsbankin ikki er miðbanki fyri Føroyar, t.e. hevur pengapolitiskan myndugleika, tí henda myndugleika hevur danski tjóðbankin. Síðani hevur Landsbankin viðgingið, at so er, og sigur nú, at danski tjóðbankastjórin misskilir sjónarmiðini hjá Landsbankanum, sum ongantíð hava verið, at Landsbankin er miðbanki. Men hvat er tað, sum Landsbankin hevur ført fram, og sum Bodil Nyboe Andersen hevur misskilt?
Tá faklig hugtøk verða týdd til føroyskt, kann ofta ivi standast um merkingar, sum annars altjóða semja er um. Í svarskrivi til Felagið Peningastovnar í Sosialinum 17. nov. 2004 spyr Landsbankin í undiryvirskrift »Er Landsbankin ein tjóðbanki ?« og vil vera við, at Landsbankin kann vera tjóðbanki, hóast Føroyar ikki hava egið gjaldoyra. Annaðhvørt brúkar Landsbankin her orðið tjóðbanki fyri miðbanki, ella er hetta eitt tápuligt og meiningsleyst kjak, tí í búskaparfrøðini eru ikki fleiri gradir av miðbanka-isering. Nógv bendir á, at Landsbankin hevur ein miðbanka í búkinum, men eg havi tó vón um, at teirra egnu búskaparfrøðingar eru ikki fyri, at Føroyar fáa egið gjaldoyra.
Landsbankin hevur víst til búskaparfrøðiliga gransking, sum vísir á fyrimunir við meira sjálvstøðugum tjóðbankum (Dimmalæting 30. okt. 2004). Hetta er rætt, og eg kundi nevnt fleiri dømi. Í løtuni er kendasta dømi helst seinastu vinnararnir av búskaparfrøðisheiðurslønini til minnis um Nobel, Kydland og Prescott, sum longu í 1977 vístu á trúvirðistrupulleikar í sambandi við búskaparpolitikk, og herundir, hvussu politikarar kunnu betur náa síni mál við at frásiga sær sjálvum ávirkan. Nógv gransking er eisini seinni gjørd, og er nakað nevnt í keldulistanum, har úrvalið er einans gjørt fyri at áhugaði lesarin skal hava eitt gott stað at byrja. Men at brúka hetta og aðra gransking um miðbankar sum próvgrund fyri, at Landsbankin skal vera óheftur, heldur ikki, tí Landsbankin er ikki miðbanki.
Landsbankin hevur so víst á uppgávurnar hjá stovninum, sum eru uppgávur, sum miðbankar hava í øðrum londum (m.a. bræv til Bodil Nyboe Andersen 25. nov. 2004). Det smager da lidt af fugl, men hetta er í veruleikanum reinur Erasmus Montanus. At Landsbankin hevur uppgávur, sum miðbankar í øðrum londum røkja, ger ikki Landsbankan til ein miðbanka.
Landsbankin hevur eisini víst á gongdina úti í heimi, har miðbankar verða gjørdir meira og meira óheftir av stjórnini (Dimmalætting 30 okt. 2004). Ja, og nevnast kann, at sum eitt tað fyrsta, eftir at Tony Blair og New Labour komu til valdið í Bretlandi, varð miðbankin gjørdur nógv meira óheftur av stjórnini, soleiðis at fíggjarmálaráðharrin ikki longur hevði ávirkan á rentustigið. Men hetta at áseta rentustigið er júst ein miðbankauppgáva, og ikki ein uppgáva sum Landsbankin røkir í Føroyum.
Landsbankin roynir at brúka sum ítøkiliga samanbering við uppgávurnar hjá stovninum Landsbankanum, at tá europeiski miðbankin ECB tók yvir miðbankauppgávurnar frá tjóðbankunum í teimum 12 londunum, sum vóru við í euro-samstarvinum, vórðu tjóðbankarnir ikki tiknir av (Sosialurin 17. nov. 2004). Eisini hetta er óviðkomandi, tí gomlu tjóðbankarnir eru framvegis partur av felags europeiska miðbankanum. (Soleiðis sum Landsbankin skrivar, fær ein tað fatan, at tað var eitt tilvildarligt fleirtal av europeiskum londum, sum valdi at avtaka sítt egna gjaldoyra, men tað var tað sjálvsagt ikki.)
Ein og hvør almennur stovnur droymir helst um at hava óavmarkaða játtan, og í mongum førum kann eisini talast fyri, at fakligu uppgávurnar vórðu betur røktar, um politisk uppíblanding ikki var møgulig. Men er Landsbankin ikki miðbanki, er í búskaparfrøðini trupult at finna argument fyri, at fyrimunirnir við at vera uttan fyri politiska ávirkan, skulu vera størri fyri Landsbankan, enn fyri t.d. Fiskirannsóknarstovuna.
Fyri at finna eina haldbara samanbering millum Landsbankan og miðbankar, so er eitt sum galdar fyri bæði miðbankar og fyri Landsbankan eins og allar ráðgevingarstovnar, og tað er, at teir mugu hava trúvirði. Týdning fyri trúvirðið hjá einum og hvørjum ráðgevingarstovni hevur m.a., at fólkini eru dugnalig, og at tey eru sannfør.
Eg haldi tí tað hevur týdning at spyrja, um Landsbankin, tá hann vísti til búskaparfrøðiliga gransking um miðbankar, tá hann vísti á uppgávurnar hjá stovninum, sum vanliga eru miðbankauppgávur, tá hann vísti til gongdina úti í heimi við øðrum tjóðbankum, og tá hann vísti til europeisku tjóðbankarnar, sum vórðu varðveittir, eftir at londini fóru við í eurosamstarvið, ikki kendi munin á Landsbankanum og einum miðbanka.
Nakrar keldur:
Barro and Gordon (1983): Rules, discretion and reputation in a model of monetary policy. J. of Monetary Economics 12, 101-121.
Jensen (1997): Credibility of Optimal Monetary Delegation. American Economic Review 87, 911-920.
Kydland and Prescot (1977): Rules rather than discretion: The inconstistency of optimal plans. J. of Political Economy 85, 437-490.
Persson and Tabellini (1993): Designing institutions for monetary stability. Carnegie-Rochester Conference Series on Public Policy 39, 53-89.
Persson and Tabellini (2000): Political Economics, Explaining Economic Policy. MIT Press.
Schultz (1999): Monetary Policy, Delegation and Polarization. Economic Journal 109, 164-178.
Walsh (1995): Optimal Contracts for Central Bankers. American Economic Review 85, 150-167.


text:
Árligi basarurin hjá TB verður í skúlagarðinum í Trongisvágs skúla sunnudagin 4/11 18, byrjar kl. 14.00
Sumbiar dansifelag hevur bingo í Lopra: 9. Okt. og 6. nov. kl. 19.00.
Bingo verður á Eldrasambýlinum í Vági 13 novembur kl 19:00
Vetrarsølan hjá Matmøðrafelagnum í Vági verður í Vágs Skúla.
Leygardag frá kl. 10 til kl. 17.
Sunnudag frá kl. 14 til kl. 17.
Nærri verður lýst seinni.
Basarur verður í Sumba 17.11, kl 1800 í Samkomuhùsinum til frama fyri børnunum í Sumbiar dansifelag.
Hans Jacob & vinmenn spæla
Jólaborðhald & undirhald
Anita borðreiðir við trimum heitum rættum
Poul Hammer undirheldur
Tilmelding á tlf. 282008
Kostnaður 200,- fyri borðhald og 200,- fyri dansin